Көрт аша «Ҡыҙыл әтәс»кә ҡаршы көрәшкә\nӨфөнөң Бәләкәй туғай урамындағы йорттарҙың береһе ут эсендә ҡалғанда өйҙә бер кем дә булмай. Шаһиттар билдәләүенсә, янғын һүндереүселәр ваҡытында килеп етә, әммә урамдағы юлдың ваҡытында таҙартылмауы техника хәрәкәтен ҡатмарлаштыра. Фажиғә урынына тик бер машина ғына барып етә алған.\nБер төн эсендә Ирина Фомичева ике ҡыҙы менән бергә урамда тороп ҡала. Ҡулында паспорт ҡына, башҡа документ, әйберҙәрҙе өйҙән сығарып өлгөрмәйҙәр. Янғын сыҡҡанда ҡатын балалары менән ҡунаҡта була, әлегә ул фараздар менән генә йәшәй. Ут төрткәндәрме, әллә быға электр йылытҡысы сәбәпсеме - барыһын да махсус тикшереү асыҡлаясаҡ.\nИрина Фомичева, зыян күреүсе: «Миңә күршем шылтыратып әйтте. Ҡырҡ минут эсендә ҡайтып еттем. Бында янғын һүндереүселәр эшләй ине, һаман шаңҡыу хәлендәмен. Беҙ бер нимәһеҙ тороп ҡалдыҡ».\nЯрай, янғын ваҡытында ел булмай. Юғиһә, бындағы йорттар бер- береһенә яҡын урынлашҡан. Күрше өйҙә йәшәүсе ир, ут сығыуын күргәс тә, ҡотҡарыу хеҙмәтенә шылтырата.\nТик Бәләкәй туғай урамына тәүге янғын һүндереү машинаһы үтә алмай, тап ошо боролошта туҡтап ҡала. Сәбәп ябай - юл тар, ҡышҡыһын ҡарҙан һирәк таҙартыла. Ә бит янғын сыҡҡан йортҡа тиклем ни бары ике метр самаһы ғына ҡала.\nУрындағы халыҡ әйтеүенсә, артабан ҡотҡарыусылар урамдың икенсе яғынан да инеп ҡарай. Хәйер, унда хәл яҡшыраҡ була, шулай ҙа юл ситендә текә урындар бында ла күп.\nВалерий Ефремов, Бәләкәй Туғай урамында йәшәүсе: «Бына ошонда бер янғын һүндереү машинаһы төшөп китә яҙҙы. Саҡ-саҡ ҡалды, юғиһә, кәртәне емереп, баҡсаға инеп китер ине. Бында бәлә бының менән генә сикләнмәҫ ине. Был техника башҡаларының хәрәкәтен тотҡарланы».\nТамара Васильева, Бәләкәй Туғай урамында йәшәүсе: «Янғын һүндереүселәр генә түгел, юлдан башҡалар ҙа үтә алмай йонсой. Мин үҙем генә бер нисә ҡат көрткә баттым, ағайым да аҫҡа төшөп китеп ҡоймаға барып бәрелде».\nНисек кенә булмаһын, янғын һүндереүселәрҙең урындағы юл торошона бер ниндәй ҙә дәғүәһе юҡ. «Ваҡытында килеп етеп, эшкә тотондоҡ», - тиҙәр. Йортто ялмап алған утҡа ҡаршы көрәш оҙаҡ дауам итмәй.\nВиталий Барзайкин, янғын һүндереү идаралығы етәксеһе урынбаҫары: «Янғын хеҙмәтенә таңғы сәғәт дүрттәр тирәһендә йортта ут сығыу тураһында хәбәр килә. Алты минуттан һуң беҙҙең хеҙмәткәрҙәр тәғәйенләнгән урынға барып етә. Техник регламенттан ситләшеүҙәр юҡ, ҡыҫҡа ғына ваҡыт эсендә ут һүндерелә».\nБаш ҡала хакимиәтенән белдереүҙәренсә, юлдарҙы таҙартҡанда, тәү сиратта, иғтибар ҙур урамдарға йүнәлтелә. Эш алдан төҙөлгән график буйынса башҡарыла.\nШулай ҙа Бәләкәй туғай урамында йәшәүселәр юлды күп осраҡта «үҙебеҙ ҡарҙан таҙартабыҙ»,-тип иҫәпләй. Ирина Фомичева иһә ҡыҙҙары менән әлегә әсәһе йәшәгән бер бүлмәлә төпләнгән. Ҡатын балалар баҡсаһында эшләй, балаларын яңғыҙы тәрбиәләй. Янған йортҡа килгәндә, ул страховкаланмаған була. Бәләгә тарыусыларға ярҙам итергә теләһәгеҙ экрандағы иҫәпкә аҡса күсерә алаһығыҙ. Бәйләнеш өсөн телефон - 89871389636. Мәрхәмәтле булайыҡ!\nҺАҠЛЫҠ БАНКЫНДАҒЫ ИҪӘП: 639002069031653957\nБӘЙЛӘНЕШ ӨСӨН ТЕЛЕФОН: 8 987 13 89 636


Нефтяник (стадион, Өфө) — Башҡорт Википедияһы\n54°49′33″ с. ш. 56°03′41″ в. д.HGЯO\nНефтяник (стадион, Өфө)\n«Өфө» — «Урал» матчы, 15.09.2015\n«Нефтсе» стадионы — Өфөләге футбол стадионы, «Өфө» футбол клубының үҙ стадионы.\nРеконструкцияға тиклем 10200 тамашасыны һыйҙыра. Әлеге ваҡытта реконструкция эше тамамланған. . 2015 йылдың 9 авгусында реконструкциянан һуң, Рәсәй буйынса футбол чемпионатына ярашлы, стадион асыуҙың матчы була. Урындағы "" футбол клубы менән Рәсәй чемпионы Санкт-Петербургтың «Зенит» футбол клубы ярыша (0:1).\n2012 йылдың февралендә, сираттағы реконструкция өсөн проект раҫлана һәм финанслау өсөн 300 миллион һум аҡса бүленә. Проект документацияһына ярашлы, реконструкциянан һуң футбол майҙаны автоматлаштырылған йылытыу системаһы һәм яһалма үлән газоны менән йыһазландырыла. Трибуналағы урындар иҫәбе 16 меңгә тиклем арттырыла. Территория артында 50 урынлыҡ ҡунаҡхана, 932 урынлыҡ машина ҡуйыу урыны булдырыу планлаштырыла. Төҙөлөш эштәре 2014 йылдың октябрендә тамамланырға тейеш була.\n2012 йылдың июнендә ҡунаҡ трибунаһы һәм административ здание емертелә. 2013 йыл аҙағында стадионда трибуналар төҙөү башлана. Башҡортостан Республикаһы Президенты Рөстәм Зәки улы Хәмитов һүҙҙәре буйынса, 2014 йылдың сентябренә 16 меңгә иҫәпләнгән трибуналар, яҡтырыту һәм йылытылған яҡшы майҙан әҙер булырға тейеш була. Матчтар үткәреү өсөн бөтә кәрәкле шарттарҙы ла булдырыу маҡсат итеп ҡуйыла. 2014 йылдың декабрендә «Өфө» етәкселеге, 2014—2015 йылда үтәсәк Рәсәй чемпионатының ошо стадионда үткән яҙғы өлөшө Ҡазанда йәки Пермдә үтәсәк, тип белдерә. Стадионды реконструкциялауҙы 2015 йылдың майына тамамларға тип хәл ителә.\n2015 йылдың февраленә төп төҙөлөш эштәре бөтә. Бизнес-Онлайн телевидениеһы видеоһынан трибуналарҙың, инеү, сығыу урындарының, таблоларҙың әҙер, трибуна өҫтөндәге ҡыйыҡ төҙөүҙең һуңғы штрихтары барыуы күрһәтелә.\n↑ Гендиректор ФК «Уфа»: «Нефтселәр» стадионын реконструкциялау 1,5 млрд һумға төштө\n↑ «Нефтсе» стадионын реконструкциялау 300 млн һум торасаҡ.\n↑ «Өфө» — «Зенит». Матч Өфөлә уҙасаҡ\nСайт болельщиков ФК «Уфа» 2012 йылдың 8 сентябрь көнөндә архивланған.\nФорум болельщиков ФК «Уфа»\nВ МИНСПОРТЕ РОССИИ СОСТОЯЛАСЬ РАБОЧАЯ ВСТРЕЧА ВИТАЛИЯ МУТКО И ПРЕЗИДЕНТА РЕСПУБЛИКИ БАШКОРТОСТАН РУСТЭМА ХАМИТОВА\nhttps://ba.wikipedia.org/w/index.php?title=Нефтяник_(стадион,_Өфө)&oldid=1076803 ҡабул ителгән\nӨфө спорт ҡоролмалары\nӨфө (футбол клубы)\nБыл бит һуңғы тапҡыр 06:36 27 сентябрь 2021 үҙгәртелгән.


Рөстәм Хәмитов Юрий Гагарин кубогына республика олимпиадаһында еңеүселәрҙе тәбрикләне | ГТРК «Башкортостан» — Новости Уфы и РБ\nРөстәм Хәмитов Юрий Гагарин кубогына республика олимпиадаһында еңеүселәрҙе тәбрикләне\n18 мая 2018 — 16:46 ГТРК «Башкортостан»\nЕтенсе йыл рәттән уҙғарылған сарала быйыл 120 меңдән ашыу мәктәп уҡыусыһы ҡатнашҡан. Ә абсолют еңеүселәр араһында 7 кеше. Әлегә самолёт менән уйнаһа ла, Маркел Шәйхетдиновтың иң ҙур хыялы ракетала йыһанға осоу. 1-се класста тәүге космонавт Юрий Гагарин тураһында белгәс тә, ул был теләк менән яна башлай. Тап ошо теләк уны Гагарин кубогына олимпиадала ҡатнашырға этәрә. Етенсе йыл рәттән уҙғарылған сарала быйыл 120 меңдән ашыу мәктәп уҡыусыһы ҡатнашҡан. Ә абсолют еңеүселәр араһында 7 кеше. Уларҙы Республика башлығы һәм Рөстәм Хәмитов һәм Рәсәй геройы Ревин бүләкләне.Тап Рөстәм Хәмитов олимпиадаға «Юрий Гагарин кубогы» исемен ҡушҡан. Үҙенең сығышында ул алты йәшендә генә Мәскәүҙә 1 май демонстрацияһында Юрий Гагаринды күреүе тураһында һөйләне. Тәүге космонавты ул асыш менән тиңләй — йыһанды, яңы белем, яңы мөмкинлектәрҙе асыуы өсөн. Юҡҡа ғына олимпиада Юрий Гагарин исемен йөрөтмәй. Унда ҡатнашҡан балалар яңы ғилемгә ынтыла, белемдәрен камилаштыра. Интелектуаль ярышта уҡыусылар 15 предмет буйынса тест тапшыра. Һәр бүлектә йыһан темаһына ҡағылған һорауҙар бар.Әйткәндәй, был олимпиадала еңеүселәргә юғары уҡыу йортона ингәндә Берҙәм дәүләт имтиханы һөҙөмтәһенә ҡушып, өҫтәмә баллдар ҙа ҡуйыла. Интелектуаль ярыштың призерзары — 7, еңеүеселәре — 10 балл аласаҡ. Ошо турала 12 апрелдә Рөстәм Хәмитов Рәсәй Геройҙары менән осрашҡанда уҡ белдергәйне. Дәртләндереүсе, стимул биреп тороусы был сара ла балаларҙа илһөйәрлек тойғоһон үҫтереп, аныҡ фәндәргә ҡыҙыҡһыныуын нығытасаҡ, тигән фекерҙә етәксе. Әлбиттә, фәнни-техник прогресс заманында йәш быуындың аң кимәлен яңы кимәлгә күтәреү дәүләттең төп бурыстарының береһе булып ҡала. 2016 йылда тап Өфөлә Гагарин үҙәге асылыуы ла республика башлығынының мәғарифтең был өлкәһенә етди ҡарашын күрһәтә. Мәктәп уҡыусыларына техник йүнәлештәге өҫтәмә белем биреүҙе күҙ уңында тотҡан үҙәк аэройыһан өлгөләре, IT-технологиялар, 3D моделдәр һәм цифрлы технологиялар өлкәһендәге ҡорамалдар менән йыһазландырылған. Буласаҡ инженерҙар шөғөлләнгән технопарктар ҙа етәрлек. “Гагарин үҙәге” базаһында “Космоквантум”, тағы ла Өфөлә һәм Благовещенда бер-нисә кванториум бар. Дәүләкән районында иһә башҡорт космонавт-һынаусыһы Урал Солтанов исемен йөрөткән Халыҡ-ара аэрокосмик мәктәп эшләп килә. Бөтә донъянан йыһан менән ҡыҙыҡһыныусы балаларҙы бергә туплаған уникаль проекттың Рәсәйҙә аналогтары юҡ. Шулай ҙа, Башҡортостан бер урында тормай, һәр саҡ үҫеш юлында. Әле, мәҫәлән, балалар кванториумдарын үҫтереү өҫтөндә эштәр алып барыла. Баш ҡалала булғандарын камиллаштырып, район үҙәктәрендә яңыларын төҙөү, йәйге лагерҙарҙа йыһанда өйрәнеүгә йүнәлтелгән сменалар булдырыу ҡарала. Дөйөм алғанда, республикала йәш быуынды ҡанатландырыусы космос һәм авиация үҙәктәре бихисап. Әйткәндәй, Башҡортостан менән космос араһында мөнәсәбәт үҙенә бер төрлө, үҙенсәлекле. Космонавтар беҙҙең республиканы айырыуса яҡын күрә. Балалар менән аралашырға, тәжрибә уртаҡлашырға, һәм хатта дауаланырға ла бында киләләр. Ә башҡорт балы күптәнән инде йыһанда. Космонавтарҙың рационына индерелгән был татлы ризыҡты тап беҙҙең республика Халыҡ-ара йыһан станцияһына ебәрә. Сифаты буйынса тик башҡорт балы ғына йыһан стандарттарына тура килә.Был кубок йәш гагаринсыларҙы йыһанға яҡынайтҡан бер баҫҡыс, этәргес көс булып тора булып тора. Ә олимпиада үҙе фәнни-техник прогресс заманында республика йәштәренең аң кимәлен тағы ла юғарыраҡ кимәлгә күтәреүсе сараның асыҡ миҫалы. Унда ҡатнашыусыларҙың һаны йылдан-йыл артҡанын иҫәпкә алғанда, ойоштороусылар үҙ маҡсатына иреште тип әйтергә мөмкин.


Һеҙ телисез өсөн етәкселеге дөрөҫ Логинов Н Hotmail? Был мәҡәлә үтә, улар мин булдыра өсөн, һеҙ дөрөҫ һәм тулы мәғлүмәттәр биреүе тураһында Иҫәп алыусыларҙы нисек яҙыу Hotmail логинов . Әгәр һеҙ иҫәп яҙмаһын булдырырға тағы ла түгел, һуңынан төймәгә басыгыз Hotmail бында өсөн Hotmail Иҫәп Яҙмаһы Булдырҙы. беренсе.\nӨсөн ниндәй һорау бирергә теләүселәр ҙә һеҙҙә йәки был мәҡәләгә үҙ фекерен тураһында, аңлатма биреп ә һуңынан уны тәҙрә аша телгә түбән . Һәм әгәр һиңә теләмәйем ... Башҡа инеүсе файҙаланыусыны исем gmail шулай уҡ был аҙым һеҙҙең өсөн пост етәксеһе тикшерергә мөмкин буласаҡ аҙым.


Шуға ҡарамаҫтан, антиглобализм Францияла барлыҡҡа килгән тип иҫәпләнә[сығанаҡ 4498 көн күрһәтелмәгән]. 1998 йылдың июнендә бер нисә француз баҫмаһы, йәмәғәт ассоциацияһы һәм профсоюздар Финанс операцияларына һалым һалыу яҡлы граждандар ассоциацияһына, «АТТАК-Франция»ға (ATTAC — Association for the Taxation of Financial Transactions for the Aid of Citizens), берләшә. АТТАК-тың төп талабы «Тобин һалымын» (1972 йылда Нобель премияһы лауреаты Джеймс Тобин тәҡдим иткән һалым) индереү була. Уның асылы: бөтә финанс операцияларының 0,1%-ы өсөнсөл донъя илдәрендә фәҡирлек менән көрәшкә һәм уларҙың иҡтисадын күтәреүгә йүнәлтелһен.\nАнтиглобализм һәм альтерглобализмҮҙгәртергә\nПоследний раз редактировалась 30 сентябрь 2021 в 09:23


Берҙәм дәүләт имтихандары үтерме?\n9 Май 2020, 03:50\nРәсәй Дәүләт Думаһының мәғариф һәм фән буйынса комитеты рәйесенең беренсе урынбаҫары Олег Смолин коронавирус пандемияһы сәбәпле Берҙәм дәүләт имтиханын быйылға үткәрмәҫкә тәҡдим иткән, тип хәбәр итә “Интерфакс”.\nДепутат әйтеүенсә, барлыҡ уҡыусыларҙың да техник йәһәттән тәьмин ителеш буйынса бер иш мөмкинлектәргә эйә булмауы БДИ-ны бирә алмаусылар һанын арттырыуы ихтимал. “Хатта ҡайһы бер ҡала уҡыусыларының да компьютеры юҡ”, - тигән ул.\nСмолин юғары уҡыу йорттарына инеүҙе ағымдағы өлгәшкә һәм уҡыуҙан тыш ҡаҙаныштарға ҡарап ойошторорға тәҡдим итә. Ул шулай уҡ онлайн режимда телдән өҫтәмә һынау үткәреү яҡлы.\nБыға тиклем Дәүләт Думаһы депутаты Любовь Духанина ла быйылға БДИ үткәрмәү тәҡдиме менән сыҡҡайны.\nРәсәйҙең мәғариф министры Сергей Кравцов әлегә был хаҡта һүҙ алып барыу, Берҙәм дәүләт имтихандарының теүәл датаһын билдәләү иртәрәк, тип белдерҙе.\n“Әлегә имтихандарҙы 8 июндә башларға иҫәп тотабыҙ. Әммә байрам көндәренән, йәғни 12 майҙан һуң был мәсьәлә яңынан ҡаралыр, моғайын. Барыһы ла коронавирусҡа ҡағылышлы хәл-торошҡа бәйле. Нисек кенә булмаһын, беҙ тәү сиратта уҡыусыларҙың һаулығы тураһында уйларға тейешбеҙ”, - тине министр.\nШул уҡ ваҡытта имтихандарҙы тағы ла һуңғараҡ мәлгә – авгусҡа күсереү ихтималлығы ла бар. Был осраҡта киләһе уҡыу йылы бер ай һуңыраҡ – 1 октябрҙән башланасаҡ.\nБыға тиклем министр IX класс уҡыусылары өсөн имтихандарҙың бөтөнләй булмау ихтималлығы тураһында ла белдергәйне.


Бәхет тәме » "Урал" гәзите\nҒаиләһен, тыуып үҫкән ауылы - Үткәлен, ауылдаштарын ярата Фәрзәнә. Бала сағы, үҫмерлек осоро тормоштоң сөсөһөнә ҡарағанда әсеһен күберәк татыған әсәкәйенә - Сафия инәй мәрхүмәгә донъя көтөшөргә ярҙамлашып үтһә лә, хәҙер ул нәҡ шул мәлдәрҙе\nБик иртә вафат булған атаһынан ике йәш ярымда ғына ҡала Фәрзәнә.\nАпайы Ғәшүрә менән бик дуҫ, татыу үҫәләр. Апаһы педагогия институтының сит телдәр факультетын тамамлап, ҡулына диплом ала һәм Өфөлә ҡала.\nУҡытыусыһы Инсаф Канафин Фәрзәнәгә: ”Белемгә ынтылышың шул тиклем көслө, уҡы артабан, ауылда ҡалма», - тип кәңәш бирә. Әммә әсәһенә яҡыныраҡ булайым, тигән ниәттә урта белемле ҡыҙ 36-сы һөнәрселек училищеһына уҡырға инә. Училищены тамамлағас, Фәрзәнә оҙаҡ уйлап тормай, металлургия техникумына киске уҡыуға инә һәм тимер-бетон изделиелар эшләү цехында эшкә урынлашырға ҡарар итә. «Ә ниңә уҡып та, эшләп тә булмаһын?» - тип сәмләндерә ҡыҙ үҙен. Хәҙер бит ул әсәһе өсөн яуаплы, үҙ тормошон ҡороу тураһында ла уйларға ваҡыт. Нәҡ шул йылдарҙа яҙмышы уны буласаҡ тормош иптәше - Ришаты менән осраштыра.\nУл Белоретҡа «Стан-150» цехы төҙөлөшөнә Стәрлетамаҡтан ко- мандировкаға килә. Оҙаҡ та үтмәй ике йәш йөрәк бергә тибә башлай. Ҙурҙан ҡупмайынса ғына туй үткәрәләр. Никах йортонан йәштәрҙе өлкән дуҫтары — Сания апайы ире Мөхәмәт ағай менән үҙ машиналарында өйҙәренә алып ҡайта. Күп йылдар «Урал» гәзите редакцияһында корректор булып эшләгән Сания апай менән Фәрзәнә дауаханала, хирургия бүлегендә ятҡанда таныша. Яр-ҙамсыл, үҙен аямай кеше хәленә инергә атлығып торған ҡыҙҙы Сания апай үҙ ҡыҙылай күреп яратырға өлгөрә. Шунан ары улар шатлыҡта ла, ҡайғыла ла бергәләр. Фәрзәнәгә ҡаты ауырыуҙан бик иртә вафат булған Ғәшүрә апайын, йыл тигәндә ҡәҙерле әсәһен ерләргә тура килә. Йығылыр хәлгә етһә лә, эшен ташламай ул. Станогы артында туйғансы илаһа ла, көлөп-йылмайып әсә- һенә, унан балаларына ҡайта, ике донъяны ла алып барырға үҙендә көс таба йәш ҡатын. Был ваҡытта тормош иптәше Учалыға командировкаға йөрөп эшләй. Көслө рухлылар был донъяла юғалып ҡалмай, тиҙәр. Фәрзәнә Сәмсетдин ҡыҙы менән Ришат Фәтих улы Хәйбуллиндар икеһе лә нәҡ шундай заттан. Бигерәк тә Фәрзәнәнең тәүәккәллеге, тормошто яратыуы һоҡландыра. Әллә күпме кәртәләрҙе еңеп, әсәһенең васыятын бойомға ашыра улар. Бынан 17 йыл элек атай йорто нигеҙенә өй һалырға ниәт итеп ҡайталар. Тик... өйлөк ағас ала алмай интегәләр, сөнки ирен «ят бауыр» тип ҡараусылар табыла. Ҡайҙа ғына эшләһә лә, эшкә маһирлығы менән абруй яулаға Ришат Фәтих улы Учалынан яңы төҙөлөш материалы һаналған брус алып ҡайтып бушата. “Бер инәй, Ришат төнөн тимер юлдың шпалдарын алып ҡайтып бушатты, хәҙер поездар йөрөмәҫ микән, тип ҡайғырған”, - тип, көләмәс итеп һөйләп ала улар. Көләмәс тиһәң дә, янып-көйөп йөрөгәндәрендә көлкө булмағандыр... Кәртә эсе- нә өй һалып инәләр, бығаса тимер-томорға, техникаға оҫта тормош иптәше балта-бысҡыға тотона. Бөгөн иһә балта оҫтаһы Ришат Хәйбуллин семәрләп тәҙрә ҡапҡастары, ишек яҡтары, ишектәр яһай, фотоға, видеоға төшөрөргә лә ваҡыт таба, кәртә тулы мал-тыуар тоталар.\nОшо ваҡиғалар уртаһында төп урынды уларҙың йәндәй күргән балалары алып тора.\n- Һаулыҡ теләйем барыбыҙға ла, бөтә кешеләргә лә, - ти Фәрзәнә Сәмсетдин ҡыҙы. - Ғәшүрә апайым 42 йәшендә генә ҡаты сирҙән вафат булды. Өс балаһы тороп ҡалды. Уның ауырыуын ишетеп үҙем аяҡтан йығылдым, «тиҙ ярҙам» менән алып киткәндәр. Минең ҡулда ла өс бала. Әсәй яңғыҙы күпме интекте. Йәйҙәрен көртмәле, еләк йыйып һатып, апайыма юғары белем алырға бѳтә кѳсѳн, һаулығын һалды. Ыҙалар сигеп һыйырға бесән эшләп алыр инек. Ярай ҙа, Зәлифә инәй, Рысйән ағай кеүек изге йәнле кешеләр ярҙам итте. Шуға ла үҙемдең ышаныслы тормош иптәшем булыуын теләй торғайным , - ти Фәрзәнә.\nТормош тормош булмаҫ ине, бер йөйө лә булмаһа. Ғаиләлә генә булып бөтә торған ауырлыҡтарҙан, хаталарҙан улар ҙа ситтә ҡалмай. Ни эшләйһең, бер кем дә фәрештә түгел, ә йылдар үтеү менән йорт хужаһының ҡатынының йәнтәслимгә тырышыуын аңлауы, балаларының киләсәген уйлауы, ейәнсәре алдында абруйлы олатай булып ҡалыуҙы һайлауы маҡтауға лайыҡ.\nӨлкән улдары Айрат килендәре Альбина менән Алина исемле ҡыҙ үҫтерә. Алина Яныбай Хамматов исемендәге башҡорт гимназияһында VII класта белем ала, олатай-өләсәһенә ҡайтырға атлығып тора. Ҡыҙҙары Регина Илнур кейәүҙәре менән Белоретта йәшәй, эшләйҙәр, матур итеп өй һалалар. Уларға ла ярҙам итәләр. Регина ла, әсәһенә оҡшап, ҡул эштәренә оҫта, бешеренә, матур итеп һалған ѳйҙәрен биҙәргә, әсәһенә баҡса үҫтерешергә атлығып тора. Өсөнсө балалары Ринат юғары белем алған, эшләй. Өс балаға ла белем биреп, үҙаллы тормошҡа аяҡ баҫтырған Хәйбуллиндар. Тәүге балаһынан һуң тыуған ҡыҙы ике генә йәштә баҡыйлыҡҡа күскәс, йәш әсә Аллаһы Тәғәләнән ялбарып ҡыҙ бала һорай. Регинаһының тыуыуы бала ҡайғыһы күргән атай-әсәйгә оло бер мөғжизә кеүек ҡабул ителә. Ҡыҙы - иң яҡын әхирәте лә бөгөн. Ағинәйҙәр ҡоро ойошторолғас, ихласлап шунда йөрөй башлай Фәрзәнә Сәмсетдин ҡыҙы. Был хаҡта уның әйтер һүҙе лә бар.\n- Донъяға тыуған һәр кем төрлө һынауҙар аша үтеп сыныға. Шулай булырға тейештер ҙә, сөнки яманлыҡты белмәһәң, яҡшының ҡәҙере булмай, ҡайғы күрмәгән бәхетте ҡәҙерләмәй, юҡлыҡты татымаған муллыҡты әрәм-шәрәм итә. Ауылдарҙа ағинәйҙәр ҡоро менән аҡһаҡалдар ҡоро ла булһын ине. Беҙҙең ауылда бик әүҙем, эшлекле хужалар, хужабикәләр күп. Ауыл өйөнә уңайлыҡтар менән рәттән әсәй-өләсәйҙәребеҙҙән ҡалған ҡул эштәрен яңыртып биҙәү оҡшай. Ағинәйҙәр үҙҙәре белгән шөғөлдө бер-береһенә ѳйрәтә, сәйгә йѳрѳшәбеҙ, Шығайға йѳрѳп ғәрәпсә уҡырға-яҙырға ѳйрәнә башланыҡ, - ти Фәрзәнә Хәйбуллина. Фәрзәнә Сәмсетдин ҡыҙының ҡулынан килмәгән эш юҡтыр. Заманында ирҙәр менән бер ҡатарҙан ат йүгәнләп яуға сапҡан башҡорт ҡатындарына хас тәүәккәллеге лә, тегеү-сигеү, бәйләү эштәренә, бешеренеүгә оҫталығы ла, кеше хәленә керә белеүе, тоғро ҡатын, яҡшы, хәстәрлекле әсәй, тотанаҡлы, ихтирамлы ҡәйнә, һөйөклө өләсәй булыуы уға ҡарата ҙур ихтирам тойғоһо уята.\nКүңел һәм беләк көсөн йәлләмәгәндәр, зиһенен һәм рухын туҡтауһыҙ үҫтергәндәр генә бәхеттең тәмендә бал да, әрем дә булыуын бик яҡшы белә. Шуға ла яулап алынған бәхет тип аталалыр ул...


"Башҡортостан йәниҫәпте үткәреүгә тулыһынса әҙер"\n14 Октябрь , 18:27\n“Иртәгә, 15 октябрҙә, Рәсәй тарихында тәүге тапҡыр һанлы технологиялар ҡулланылған йәниҫәп башлана”, – тип билдәләп үттеләр "Башинформ" агентлығында Бөтә Рәсәй халыҡ иҫәбен алыуға арналған матбуғат конференцияһында ҡатнашыусылар.\n“Илдәге һәм донъялағы эпидемиологик хәл арҡаһында бер нисә тапҡыр күсерелгәндән һуң, иртәгә Бөтә Рәсәй халыҡ иҫәбен алыу башлана. Уға әҙерлек өс йылдан ашыу барҙы. Бөтә ойоштороу мәсьәләләре хәл ителгән. Республика йәниҫәпте үткәреүгә тулыһынса әҙер. Халыҡ иҫәбен алыу һөҙөмтәле планлаштырыуға, халыҡ һаны үҫеше һәм тотороҡло социаль-иҡтисади үҫеш мәсьәләләре буйынса программалар эшләүгә йоғонто яһау өсөн уҙғарыла. Тик йәниҫәп кенә бер үк ваҡытта бөтә һорауҙарға яуап биреүсе коллектив портретты булдырырға ярҙам итә”, – тине Башҡортостанстат етәксеһе Әкрәм Ғәниев.\nБашҡортостан Мәғарифты үҫтереү институты ректоры Азат Йәнгиров халыҡ иҫәбен алыуҙы донъяның бөтә үҫешкән илдәре үткәреүе, уның ғәйәт оло әһәмиәте хаҡында һөйләне. Ул, тап үткән йәниҫәптәр йомғаҡтары әсәлек капиталын индереү мөмкинлеген биреүен билдәләп, халыҡ иҫәбен алыу мәғлүмәттәре артабан да күләмле программалар эшләүгә нигеҙ булыр, тип әйтеп үтте.\n“Халыҡ иҫәбен алыуға 7431 йәниҫәпсе, 1235 контролер, 640-тан ашыу волонтер ителде”, – тине Башҡортостанстаттың халыҡ һәм һаулыҡ һаҡлау статистикаһы бүлеге етәксеһе Ирина Үтәшева. Республикала 1235 йәниҫәп пункты булдырылған, уларҙа хеҙмәткәрҙәрҙең эше һәм халыҡты ҡабул итеү өсөн тейешле шарттар тыуҙырылған. Уларҙың адресы, эш ваҡыты Башҡортостанстат сайтында күрһәтелгән. Йәниҫәпселәр, үҙ сиратында, иртәнге сәғәт һигеҙҙән киске унға тиклем өйҙәр буйлап йөрөп, халыҡтан мәғлүмәт йыясаҡ.\n“Беҙ ун меңгә яҡын планшет алдыҡ, уларҙы йәниҫәпселәр халыҡтан мәғлүмәт йыйғанда ҡулланасаҡ. Планшеттарҙың бөтәһе лә ҡалаларға һәм райондарға ебәрелде”, – тине Әкрәм Ғәниев. Ул 15 октябрҙән 17 октябргә тиклем йәниҫәпселәрҙе уҡытыу ойошторолоуын әйтеп китте.\nБөтә Рәсәй халыҡ иҫәбен алыу 2021 йылдың 15 октябренән 14 ноябренә тиклем үтәсәк. “Дәүләт хеҙмәттәре” порталында электрон йәниҫәп битен үҙ аллы тултыра алуыбыҙ – әлеге йәниҫәптең төп үҙенсәлеге. Был һеҙгә уңайлы түгел икән, өйҙәр буйлап йөрөүсе йәниҫәпсе килгәнен көтә алаһығыҙ. Йәниҫәп биттәрен халыҡ иҫәбен алыу участкаларында ла, күп функциялы үҙәктәрҙә лә тултырырға мөмкин.


14 Октябрь 2021, 14:57\nРеспубликаның «Ауыл биләмәләрен комплекслы үҫтереү» (КРСТ) дәүләт программаһын тормошҡа ашырыуҙа ҡатнашыуы 75 ғаиләгә торлаҡтарын яҡшыртырға мөмкинлек бирәсәк.\n«Дәүләт программаһының ауыл биләмәләрен комплекслы үҫтереүҙәге роле баһалап бөткөһөҙ. Муниципалитеттар программала ҡатнашҡас, ауылдар күҙгә күренеп күркәмләнә. 2021 йылда төбәктә дәүләт программаһының 9 йүнәлешендә сараларҙы тормошҡа ашырыу ҡаралған, – тине БР вице-премьеры – ауыл хужалығы министры Илшат Фазрахманов. — Финанслау күләме 1,5 млрд һум тәшкил иткән 80 объект төҙөү күҙаллана».\nУл быйыл 48 ғаиләнең торлаҡ шарттарын яҡшыртыу өсөн субсидиялар алыуы тураһында хәбәр итте. Бынан тыш, тағы 27 ғаиләгә ҡуртым килешеүе аша бирелеүгә төҙөлгән йорттарҙа фатир бүленәсәк. Шулай итеп дәүләт программаһы Башҡортостандың 75 ғаиләһенә яңы йорт туйларға мөмкинлек бирәсәк.\nБынан тыш, дәүләт программаһы аша 17 районда ауыл биләмәләрен төҙөкләндереү өсөн 35 проект тормошҡа ашырылған, 26 км газ үткәргесе, 44 км һыу үткәргесе ҡоролған. Ауыл биләмәләрен комплекслы үҫтереү проекттары буйынса Әлшәй районының Раевка ауылында 375 урынлыҡ мәктәп, Борай районының Борай ауылында физкультура-һауыҡтырыу комплексы төҙөлә башлаған. Быға өҫтәп, Благовар һәм Борай райондарында дүрт комплекслы торлаҡ төҙөлөшө алып барыла тип хәбәр иттеләр БР Ауыл хужалығы министрлығының матбуғат хеҙмәтенән.


«Перспектива» театры икенсе миҙгелен аса // Йәмғиәт | новости башинформ.рф\n«Перспектива» театры икенсе миҙгелен аса\n20:00, 21 сентября 2011 Йәмғиәт\nӨфөлә «Перспектива» шәхси альтернатив театры икенсе миҙгелен аса. «Яңы йылын» коллектив премьеранан башлаясаҡ: ул «Ҡәҙерле Елена Сергеевна» мәктәп сагаһы. Премьера 29 сентябрҙә «Өфө уттары» күңел асыу комлексында үтәсәк.\nҮҙенең тамашасылары өсөн «Перспектива» йәнә бер сюрприз әҙерләгән. Был миҙгелдә театрҙа яңы актер эшләй башлай – Милли йәштәр театрынан килгән билдәле Андрей Ганичев. Бында ул бер юлы ике вазифала – актер һәм режиссер булараҡ эшләйәсәк. Андрей «Перспектива»лағы үҙенең тәүге проекты – «Бродвейға ҡайтыу» (Возвращение на Бродвей) мюзиклы өҫтөндә эшләй башлаған да инде.


Күмертау авиация етештереү предприятиеһы Төркиә менән килешеү төҙөгән | ГТРК «Башкортостан» — Новости Уфы и РБ\n28 августа 2018 — 16:03\nОшо көндәрҙә КА 32 А11ВС вертолеттары сит илгә осасаҡ.Баязит Касаев Күмертау авиация етештереү предприятиеһында утыҙ йылға яҡын электр ҡоролмаларын монтажлаусы булып эшләй. Үҙемде башҡа һөнәр эйәһе итеп күҙ алдына ла килтерә алмайым, ти ул.1962 –се йылда төҙәтеү-механика заводы нигеҙендә авиация заводы барлыҡҡа килә. 1968 йыл завод тәүге «Ка-26» вертолёттарын эшләй башлай. КүмАПП Тымыҡ океан һәм Төньяҡ флоттар өсөн бер нисә Ка-27М вертолеты эшләгән. Күп маҡсатлы Ка-27 вертолеттары Рәсәй Хәрби-диңгеҙ флотындағы диңгеҙ авиацияһында мөһим урынды алып тора. Күмертау авиация-етештереү предприятиеһы хеҙмәткәрҙәре үҙ эштәрен намыҫлы башҡарғанға, донъяла вертолеттарға һорау ҙур. Төркиәгә янғын һүндереү өсөн тәғәйенләнгән өс вертолет әле осоу-һынап ҡарау станцияһында тикшерелә. Алдағы көндәрҙә тағы ла Таиланд, Һиндостан менән килешеү төҙөйәсәкбеҙ, ти предприятие етәкселәре. Күмертау вертолеттары диңгеҙҙә һауа разведкаһы, караптар төркөмдәрен һыу аҫты кәмәләренән һаҡлау, һыу аҫты кәмәләрен һәм караптарҙы эҙләү, асыҡлау, күҙәтеү һәм юҡ итеү, диңгеҙҙә һәләкәткә тарыған экипаждарҙы эҙләү һәм ҡотҡарыу эшен дә башҡара.Беҙ ултырасаҡ вертолет 2000 се йылдарҙа сығарыла башлаған. Ул янғын һүндереү өсөн ҡулланыла….. Әйткәндәй, был машина бар донъяла уңышлы ҡулланыла.Бындай вертолеттар шулай уҡ Ҡытай Халыҡ Республикаһының Йәмәғәт именлеге идаралығының Янғын һүндереү хеҙмәтендә лә үҙ бурыстарын намыҫлы үтәй. Машиналар ҡала шарттарында янғын һүндереү һәм ҡотҡарыу операцияларын башҡарыу өсөн файҙаланыла.


Мал ҡураға көр инде » Башҡортостан гәзите | Газета Башкортостан на башкирском языке\nБашҡортостан гәзите » Ауыл хужалығы » Мал ҡураға көр инде\nМал ҡураға көр инде 28.12.2018 // Ауыл хужалығы\nИглин районында заманса ферма төҙөлә.\nҠыш иртә килһә лә, Иглин районының Яңы Ҡобау ауылындағы Рөстәм Барый улы Хәбибрахманов етәкселегендәге крәҫтиән (фермер) хужалығында борсолмайҙар, сөнки мал аҙығы етерлек күләмдә әҙерләнгән.\n– Быйыл уңыш мул булды. Гектарынан яҡынса 30-ар центнер иген алдыҡ, ә арпа күрһәткесе 43 центнерға етте. Дөйөм алғанда, бер баш малға шартлыса 40 центнер аҙыҡ тура килә. Мал да ҡураға көр инде. Бесәнде кисеп йөрөп ашайҙар, тәүлек әйләнәһенә алдарынан өҙөлмәй. Кукуруз силосы, төрлө витаминдар менән байытылған аҙыҡ бирәбеҙ, – ти хужалыҡ етәксеһенең уң ҡулы – Барый Миңлеғәли улы Хәбибрахманов.\nРөстәм Хәбибрахманов хужалығы бынан ете йыл элек эш башлаған. Әлеге көндә 360 баш һыйыр малы бар, шуның 240-ы – һауын һыйыры. Әле тәүлегенә бер һәүкәштән 10 килограмдан ашыу һөт алалар. Аҡты Красный Восход ауылындағы “Һөт йәйғоро” йәмғиәтенә тапшыралар.\nБында эш процесы автоматлаштырылған, шуға ла өс һауынсы өлгөрә. Тағы ла өс малсы, бер быҙау ҡараусы эшләй. Йәнә бер механизатор мал аҙығын таратыуға йәлеп ителгән.\n– Эшем оҡшай, хеҙмәт хаҡы ваҡытында түләнә. Ысынлап та, малдар аҙбарға көр инә, шуға ла ҡышын бирешмәйҙәр. Быҙауҙарҙа ла яҡшы артым күҙәтелә, – ти ферма мөдире Әлфиә Шәрәфетдинова.\nҮгеҙ быҙауҙарҙы шунда уҡ һатып баралар, сөнки уларҙы үҫтереү өсөн аҙбарҙар етешмәй. Яңы ферма сафҡа инһә, уларҙы иткә ҡалдырырға ниәтләнәләр.\nБыл ферма төҙөлөшө “Башҡортостан Республикаһының 100 йыллығына – 100 объект” программаһына ингән. 240 баш һыйырға тәғәйенләнгән роботлаштырылған ферманың төп эштәре тамамланған: бинаның ҡыйығы ябылған, тәҙрәләре лә ҡуйылған, климат-кон-троль системаһы урынлаштырылған.\n– Бинаны “500 ферма” программаһы буйынса төҙөй башлағайныҡ, маҡсатлы рәүештә бүленгән дүрт миллион һум ярҙамды алып өлгөрҙөк, аҙаҡ программа туҡтатылды. Әле төҙөлөшкә 20 миллион һум аҡса сарыф иттек. Эш ауыр бара, шуға ла икенсе йылға уны өлгөртмәүебеҙ ҙә ихтимал. Һөт арзан хаҡҡа китә. Беҙҙең кеүек бәләкәй хужалыҡтарҙан уны 17-19 һумға алалар, ә эре хужалыҡтарҙан 24-25 һумға ҡабул итәләр, сөнки уларҙың күләме ҙур. Ошондай тигеҙ булмаған шарттарҙа эшләү һәм үҫешеү ауыр, – ти Барый Миңлеғәли улы.\nФерма төҙөүгә һалынған аҡсаның төп өлөшө башҡа тармаҡтан алынған килем иҫәбенә төҙөлгән. Әлеге ваҡытта комбайн, трактор, автомобиль кеүек ауыл хужалығы тәғәйенләнешендәге техниканы алыу өсөн түбән процентлы кредит бирмәйҙәр. Ауыл хужалығына ярҙам итеү өсөн булдырылған банк та буш вәғәҙәләр биреүҙән ары китмәй. Хужалыҡ ферма төҙөү өсөн 10 миллион һум күләмендәге кредитты – 13 процент, ете миллион һумды 20 проценттан юғары ставка буйынса алған. Әлбиттә, бындай ҙур процентлы кредиттар хужалыҡтың килемен тулыһынса тиерлек йотоп тора. Был иһә ауыл хужалығы етештереүенең үҫешенә аяҡ сала.


Йорт-музейҙа ҡунаҡта — Официальный сайт Районного муниципального бюджетного учреждения культуры "Баймакская межпоселенческая центральная библиотека" муниципального района Баймакский район Республики Башкортостан\nМәжит Ғафуриҙың Мемориаль йорт-музейында ҡунаҡта Баймаҡ районының биләмә-ара үҙәк китапханаһы директоры Зилә Вәкил ҡыҙы Мортазина булып китте. Ул музейыбыҙҙа асылған күргәҙмәләр менән танышып сыҡҡас, тәҡдимдәр һәм кәңәштәр китабына түбәндәгеләрҙе яҙып ҡалдырҙы:\n✍🏻 “2020 йыл Баймаҡ районының күренекле шәхестәре — Абдулхаҡ Игебаев, Аҫылғужа Баһуманов һ.б. ҡәләм оҫталарының юбилейҙары менән иҫтәлекле. М.Ғафуриҙың Мемориаль йорт-музейында ойошторолған уларға арналған ике күргәҙмә менән танышып сыҡтым. Баймаҡ районының, республиканың данын арттырған шәхестәргә бай экспозициялар ойошторолған. Яҡташтарыбыҙҙың тормошон, бай ижадын сағылдырған күргәҙмә өсөн БР Милли әҙәбиәт музейы һәм Мәжит Ғафуриҙың Мемориаль йорт-музейы хеҙмәткәрҙәренә ҙур рәхмәт! Был күргәҙмәләрҙе күберәк кеше килеп күрһен, әҙиптәребеҙҙең ижадын өйрәнһендәр ине!”\nҠәҙерле дуҫтар, һеҙ ҙә музейыбыҙға рәхим итеп, 17 октябргә тиклем беҙҙең күргәҙмәләр менән танышып ҡалырға өлгөрөгөҙ❗


7 Май 2018, 18:15\nҮҙәк көйөү һәр кемгә таныштыр. Әгәр ашағандан һуң онотҡанда бер үҙәк көйә икән, әллә ни ҡурҡыныс юҡ. Ләкин бының йыш ҡабатланыуы яҡшыға түгел.Үҙәк башлыса ашҡаҙандан бүленгән әсе һут ҡыҙыл үңәскә күтәрелеүе (медицина телендә был гастроэзофагеаль рефлюкс ауырыуы тип атала) арҡаһында көйә. Ашҡаҙан һуты үңәстең лайлалы тиресәһен «ашай», һөҙөмтәлә ул елһенә, эрозия, яралар барлыҡҡа килә, үңәс тарая. Дауаламай йөрөгәндә бының хатта яйлап яман сиргә әүерелеүе ихтимал.\nБашҡортостан Республикаһы Һаулыҡ һаҡлау министрлығының\nбаш штаттан тыш гастроэнтерологы.\n*Кәүҙәгеҙҙең ауырлығы артыҡ икән, ябығыу мөһим. Эстәге май ҡатламы ашҡаҙанға баҫымды арттыра.


Башҡорт дәүләт университетының Бөрө филиалы — Башҡорт Википедияһы\nБашҡорт дәүләт университетының Бөрө филиалы\nБирское педагогическое училище, Бирская государственная социально-педагогическая академияр һәм Бирский педогогический институт\nБашҡорт дәүләт университетының Бөрө филиалы — Башҡортостан Республикаһының Бөрө ҡалаһында эшләп килгән юғары уҡыу йорто.\nБөрө дәүләт социаль-педагогия академиһына 1939 йылда Бөрө педагогия училищеһы базаһында Уҡытыусылар институты булараҡ асыла. 1952 йылдан башлап педогогия институты тип атала, 2005 йылдан социаль-педегогия академияһы статусын ала. 2012 йылда Рәсәй Федерацияһы Мәғариф һәм фән министрлығы бойороғо буйынса Башкорт дәүләт университетының Бөрө филиалы тип үҙгәртелә.\nБашҡорт дәүләт университетының Бөрө филиалында 10 факультет (башланғыс белем педагогикаһы һәм методикаһы, биология‑химия, сит телдәр, тарих, технология һәм эшҡыуарлыҡ, педогогия һәм психология, физик культура, физика‑математика, филолология, художество‑графика) эшләй. Шулай уҡ академия ҡарамағында китапхана, Һ.Л.Дәүләтшина музейы, агробиостанция, дендрарий, «Дуҫлыҡ» һәм «Шәмсетдин» спорт лагерҙары, картиналар галереяһы бар.\n1992 йылда Акададемия эргәһендә педогогия лицейы ойошторолған. Академияны тамамлаусыларға белгес, бакалавр квалификацияһы дипломы бирелә. Уҡытыу көндөҙгө һәм ситтән тороп уҡыу бүлектәрендә 26 һөнәр буйынсаса алып барыла. 5 һөнәр һәм 2 йүнәлеш буйынса аспирантура эшләй.\n2010 йылға торошло, Коллективта эшләгән уҡытыусылар араһында 38 фән докторы һәм 140 кандидаты эшләй. 50 меңдән ашыу белгес әҙерләнгән. «Гёте» немец мәҙәни үҙәге Германия, Австралия, АҠШ, Бөйөк Британия, Нидерланд вуздары менән хеҙмәттәшлек итә.\nУниверситеттың төп корпусы\nФилиалда фәндең төрлө тармаҡтары буйынса аспирантура уңышлы эшләй: физика һәм математика, химия, биология, филология, педагогика (барлығы 12 һөнәр буйынса). Тикшеренеүҙәр өс фәнни лаборатория һәм туғыҙ фәнни мәктәп базаһында үткәрелә. Даими рәүештә студенттар фәнни конференцияләры үткәрелә. Студентларҙың ялы яҡшы ойошторолған. «Биряночка» халыҡ бейеүҙәре ансамбле һәм студенттар театры филиалдың ғорурлығы булып тора. Был коллективтарға «халыҡ ансабле» исеме бирелгән.\nАкадемия биләмәһендә Һәҙиә Дәүләтшинаға һәйкәл ҡуйылған.\n↑ Бирский филиал БГУ\n↑ Бирский филиал Башгосуниверситета\nБашҡортостан энциклопедияһы Бөрө социальпедегогия академияһы 2020 йылдың 23 март көнөндә архивланған.\nhttps://ba.wikipedia.org/w/index.php?title=Башҡорт_дәүләт_университетының_Бөрө_филиалы&oldid=1062426 ҡабул ителгән\nБыл бит һуңғы тапҡыр 05:12 17 август 2021 үҙгәртелгән.


БӨГӨН ҠОЯШ БАЙЫУ МЕНӘН ИЗГЕ РАМАҘАН АЙЫ БАШЛАНА\n12 Апрель , 19:00\nУраҙа кешене һис тә сирләтмәҫ. Ул зәғифтәрҙе ҡеүәтләндерер, зиһенде, уйҙарҙы таҙартыр. Аллаһы Тәғәлә кешеләргә файҙалы нәмәләрҙе әмер итер, зарарлы нәмәләрҙе ҡушмаҫ.\nИслам динендә Рамаҙан айында ураҙа тотоу мосолмандарға фарыз ҡылына.\nУраҙа – исламдағы биш шарттың береһе, Рамаҙан айы – ун ике айҙың солтаны.\nБыл айҙың мәғәнәһе – яныу. Сөнки ураҙа тотҡандарҙың һәм тәүбә иткәндәрҙең гонаһтары ярлыҡаныр һәм юҡ ителер. Ураҙаның асылы – йылына бер ай дауамында көндөҙ ашау һәм эсеүҙән тыйылып тороуҙың, аслыҡтың һәм һыуһыҙлыҡтың нимә икәнлеген аңлатыу, нәфсегә хужа булырға өйрәтеү.\nУраҙа менән нәфсене лә, шайтанды ла еңеп була. Алла юлында бер көн ураҙа тотҡандың тәнен йәһәннәмдән етмеш йылға алыҫлатыр. Ун бер ай дауамында ашҡаҙан, уға бәйле ағзалар ял итер, сихәт-сәләмәтлеккә юл табыр. Ураҙала фәҡирҙәргә ярҙам итеү теләге лә тыуыр. Ул ризыҡты киңәйтер, аҡса һәм малды арттырыр.\nУраҙа тотҡанда көндөҙ ҡан ағышы яйланыр, күҙәнәктәрҙәге һыуҙың аҙайыуы һөҙөмтәһендә йөрәгебеҙ рәхәтлек кисерер. Нервылар ҙа тыныслана. Медицина тикшереүҙәре күрһәтеүенсә, ураҙа тотоу ҡан әйләнеше боҙолоуға, ҡанда холестерин кимәле артыуға, ҡан баҫымы күтәрелеүгә, һимереүгә, үт ҡыуығы һәм бөйөр ауырыуҙарына ҡаршы көрәшеү сараһы булып тора. Ураҙаның кешегә йоғонтоһон тикшергән Европа ғалимы уны «бысаҡһыҙ башҡарылған операция» тип атай.\nУраҙала булыу – бөтә насарлыҡтарға ҡаршы ҡалҡан.\nҒәйбәт һөйләүселәрҙең дә, тыңлаусыларҙың да гонаһы уртаҡ, шуға ла ғәйбәт һөйләүселәрҙән һәм хәрәм, файҙаһыҙ нәмәләрҙән йөрәкте һаҡлау кәрәк.\nРамаҙан айында йәннәт ҡапҡалары асыҡ булыр.\nУраҙа тотоуҙан бәлиғ булмаған балалар, ураҙа тоторға хәле булмаған оло кешеләр, сирлеләр, йөклө һәм бала имеҙеүсе ҡатындар, сәфәрҙә булыусылар азат. Ураҙаны борсаҡ тиклем генә булһа ла аҙыҡ ашау, дарыу йотоу, енси яҡынлыҡ ҡылыу, ризыҡты тәмләү, әҙәпһеҙ һүҙҙәр һөйләү, мунса инеү боҙа.\nАуыҙ асыу, ифтар мәжлестәренә туғандарығыҙҙы, күршеләрегеҙҙе, ураҙа тотоусы башҡа таныштарығыҙҙы саҡырығыҙ. Ҡунаҡтар саҡырып һыйлаған, йомартлыҡ күрһәткән кешеләр гонаһтары кисерелеүгә өмөт итә ала. Ауыҙ асыусылар араһында доғалар, Ҡөрьәнде белгән кешеләр булыуы мөһим, сөнки табында аят уҡыла.\nУраҙа айы тамамланғас, һәр кемебеҙгә фитыр саҙаҡаһы биреү фарыз. Ул Рамаҙан айына рәхмәт йөҙөнән, был айҙа иҫән-һау йәшәү хөрмәтенә бирелә. Уны байрамға тиклем етемдәргә, мохтаждарға бирергә кәрәк. Әйбер менән дә, аҡса менән дә түләргә була.\nТормош – ул изгелек, яҡшылыҡ ярышы, ғүмерҙең хәйерлеһе – Аллаһы Тәғәлә әмерендә, ғибәҙәттә үткәргән көндәр һәм кистәр.\nХөрмәтле мосолман ҡәрҙәштәр, ураҙаны хәлебеҙҙән һәм мөмкинлегебеҙҙән килгәнсә тоторға онотмайыҡ, Рамаҙан айында изгелектә ярышайыҡ. Изге ғәмәлдәр ҡылайыҡ, тормошобоҙға бәрәкәт ҡунһын! Аллаһы Тәғәләнең рәхмәтен өмөт итеп тотҡан ураҙаларыбыҙ ҡабул ҡылынһын!\nФото һәм мәғлүмәт асыҡ сығанаҡтарҙан.\nАвтор: Венера Габитова


Бурысыңды түлә лә, тыныс йоҡла!\nБөгөн суд приставтары рейдҡа сыҡты. Өфөлә коммуналь хеҙмәт күрһәтеүсе ойошмаларҙың ресурстар менән тәьмин итеүсе предприятиеларға 50 миллион һумлыҡ бурысы йыйылған. Суд приставтары уларҙың береһенең ишеген шаҡыны.\nСуд приставтары инеүгә диспетчерҙан башҡа ойошмала бер кем дә ҡалмаған. Тәҙрә артындағы ҡатын уларҙы индерергә хоҡуғы булмауына һылтана. Был ойошманың Өфө инженер селтәрҙәренә 8 миллион һумлыҡ бурысы бар. Суд ҡарары буйынса приставтар уларҙың мөлкәтен тартып алырға хоҡуҡлы. Ләкин етәкселәр урында булмағанлыҡтан уларға иҫкәртмә ҡалдырылды.\nӨфө инженер селтәрҙәре ойошмаһы хеҙмәткәрҙәре әйтеүенсә, «Адмиралъ» торлаҡ-коммуналь хужалығы ҙур бурыс йыйылыуында фатир хужаларын ғәйепләй. Ләкин рейд барышында, ойошмаға түләү өсөн квитанция тотоп бер нисә кеше инеп сыҡты.\nСуд приставтары ойошманың мөлкәтенә арест та һала ала. Әле уларҙың милкендә ике фатир иҫәпләнә.\nҠыҙғанысҡа, бурыслылар йыш ҡына ваҡытында иҫәпләшмәй. Әлбиттә, бындай осраҡтар аяныслы тамамлана. Башҡортостанда ғына суд приставтары ун ай эсендә 3 миллиард һумдан ашыу суммалыҡ мөлкәткә арест һалған.


“Телһөйәр”. Бәхеш тә, бәһшәт тә туған телебеҙ хаҡында » "Йәшлек" гәзите\nГазета "Йәшлек" » Медиа » “Телһөйәр”. Бәхеш тә, бәһшәт тә туған телебеҙ хаҡында\n“Юлдаш” мәғлүмәт һәм йыр-моң каналы туған телебеҙҙең яҙмышына ҡағылған һорауҙарға бер ҡасан да битараф түгел. Быйылғы миҙгелдә индерелгән “Телһөйәр” рубрикаһы ла телебеҙ үҫешенә булышлыҡ иткән рубрикаларҙың береһе. ЮНЕСКО ойошмаһы, глобалләшеү һөҙөмтәләрен күҙаллап, донъялағы меңәрләгән тел араһынан юғалыу ҡурҡынысы янағандары исемлегенә беҙҙең туған телебеҙҙе лә индерҙе. Был мәғлүмәт күптәрҙе шаңҡытты, кемдәрҙелер төшөнкөлөккә этәрҙе, тик бик аҙҙарҙы ғына әүҙем эшмәкәрлеккә әйҙәне.\nТелде популярлаштырыу өсөн төрлө сара барлыҡҡа килеүе, әлбиттә, бик һәйбәт. Әммә, иң дөрөҫ ысулы, һәр ваҡыттағыса, ябай, ул – башҡорт телендә аралашыу, көндәлек тормошта балаларыбыҙға башҡорт телендә өндәшеү! Эфир тулҡындарында яңғыраған рубрикабыҙ төрлө телдең формалашыуына йоғонто яһаған, үҙендә ғәрәп, фарсы, төрки телдәренең матур өлгөләрен туплаған туған башҡорт телебеҙҙең ҡулланыштан төшөп ҡалған, һирәк ишетелгән һүҙҙәрен иҫкә төшөрөү, ҡабаттан ҡулланышҡа индереү, рус һүҙҙәренә алмаш табыу өсөн әҙерләнә. Телебеҙгә килеп инеп, шул тиклем ереккән байтаҡ һүҙҙең башҡортса бер нисә варианты бар. Мәҫәлән, “бәхеш” һүҙе бүләк тигәнде аңлата. “Бәхмәт” йылҡы малын белдерә. “Бәһшәт” тигән һүҙ “бөйөклөк” мәғәнәһендә ҡулланыла. “Бәйәз” тигәндә, таҙа ҡағыҙ бите күҙ уңында тотола. Кем алдындалыр бурыслы булыуҙы “важиб” һүҙе еткерә.\nӘйткәндәй, теләгәндә көндәлек тормошта ла башҡорт даирәһен табырға, башҡорт мөхитен тыуҙырырға, башҡортса аралашырға ла, туған телебеҙҙе төрлө йәһәттән башҡа халыҡтар өсөн ылыҡтырғыс итергә лә мөмкин.\n“Юлдаш” каналы хеҙмәткәре.\nСығыу ваҡыты 3-07-2017, 21:31 | Ҡаранылар: 276\nӘйҙәгеҙ, халыҡ менән хәбәрләшеүҙең иң ышаныслы юлы - ваҡытлы матбуғатҡа яҙылыуҙа ярҙам ҡулы һуҙайыҡ әле!


Дәүләт һатып алыуҙары ауыл хужалығы тауарҙары етештереүселәренә ярҙам итергә тейеш // Иҡтисад | новости башинформ.рф\nДәүләт һатып алыуҙары ауыл хужалығы тауарҙары етештереүселәренә ярҙам итергә тейеш\n13:00, 29 февраля 2012 Иҡтисад\nДәүләт һатып алыуҙары Рәсәйҙә ауыл хужалығы етештереүселәренә туранан-тура ярҙам итеүҙең һөҙөмтәле инструменты булырға тейеш. Шундай фекерен белдерҙе Рәсәй Хөкүмәте Рәйесе Владимир Путин, Өфөләге Бөтә Рәсәй аграр форумында ҡатнашыусыларҙың һорауҙарына яуап биреп.\nАграрийҙарҙың күбеһенең фекеренсә, илдә бөгөн, үкенескә күрә, ысынлап та шулай килеп сыға – ғәмәлдәге дәүләт һатып алыуҙары системаһынан башлыса продукция етештереүселәр түгел, ә аралашсылар ота.\nВладимир Путин әйтеүенсә, ҡайһы ваҡытта аралашсы ысынлап та кәрәк — ул тауарҙар менән тәьмин итеү, поставкалауҙағы өҙөклөктәр өсөн яуаплылыҡты үҙ өҫтөнә ала. Ләкин дәүләт һатып алыуҙар системаһы уларҙа ауыл хужалығы етештереүселәренең ҡатнашыуына иҫәпләнгән. Әгәр күп осраҡта етештереүселәр түгел, ә аралашсыларға ярҙам күрһәтеү килеп сыға икән, Владимир Путин фекеренсә, әле ҡулланылған система ҡайтанан ҡараласаҡ.


Волгодонск троллейбусы — Башҡорт Википедияһы\nВолгодонск троллейбусы 1977 йылдан бирле эшләй. Беренсе йыл эшләгәндә ул «Атоммашҡа» ҡарай. Хәҙерге ваҡытта ул ҡала ҡарамағында, уның алты маршруты бар.\n«Атоммаш» төҙөлә башлау менән Волгодонск бик тиҙ үҫешә. Ҡала халҡы дүрт йыл эсендә өс тапҡыр артҡан (йөҙ мең кешегә тиклем), шунлыҡтан ҡала транспорт менән бәйле ауырлыҡтар кисерә. 1976 йылда был хәлде еңеләйтеү маҡсатында ҡала троллейбусы йөрөтөргә ҡарар итәләр.\nТроллейбус хәрәкәте тиҙ арала төҙөлә. Иң беренсе линия ҡаланың иң ҙур ике предприятиеһы булған — Волгодонск химия заводы (ВХЗ) һәм Атоммашты ҡала үҙәге аша Комсомол майҙаны менән тоташтыра. Беренсе тапҡыр һынап ҡарау өсөн троллейбус ҡала урамдары буйлап сәфәрҙә 30 июндә, 1977 йылда йөрөй. 4 октябрь көнө ул ҡала халҡын «ВХЗ — Атоммаш» (троллейбус маршруты № 1) маршруты буйынса йөрөтә башлай. Башта троллейбус хәрәкәте асылғанда унда 25 дана троллейбус иҫәптә була.\nТроллейбус төҙөүҙе «Атоммаш» финанслай. Волгодонск өсөн был ғәҙәти практика, мәҫәлән, мәктәп, дауахана һәм башҡа социаль-көнкүреш инфраструктураһын финанслау, шулай уҡ «Атоммаш» тарафынан алып барыла. Тәүге йыл дауамында троллейбус хужалығы «Атоммаш» балансында тора һәм уның транспорт цехына ҡарай. Тәүге троллейбус депоһы ВХЗ янында, хәҙерге «Волгодонсктрансзаказчик» (ВТЗ) туҡталышы янында төҙөлә. Әле Депо-1 эшләмәй.\n1 июль, 1978 йыл. Троллейбус хужалығы ҡала башҡарма комитеты ҡарары менән ҡала ҡарамағына тапшырыла. Шунда уҡ Красный Ярҙа Волгодонск троллейбус идаралығы (ВТИ) ойошторола..\nҺуңғы йылдарҙа Волгодонск троллейбусы йылдам үҫешә, яңы даими маршруттар асыла.\nШулай уҡ троллейбус һаны туҡһанынсы йылдар башында арта, уларҙың һаны 78 -гә етә. Әммә бөтә ил буйынса ауыр иҡтисади хәл Волгодонск троллейбустарына ла килеп етә. 90-сы йылдар аҙағында ҡала урамдарында ҡырҡ троллейбус ҡына йөрөй. «Комсомол майҙаны — Ростов АЭС» ғөмүмән, бикләп ҡуйыла, ә һуңынан ябыла.\nӘммә Ростов АЭС төҙөлөшө тергеҙелә башлағас финанс хәле бер аҙ яҡшыра, һәм 2000 йылда ВЗТМ-5284 маркалы 10 яңы троллейбус һатып алына. Быны ла «Атоммаш» финанслай. Артабан 2007 йылда ике троллейбус БТЗ-5276-04, 2008 — алты ЛиАЗ-5280 троллейбусы, ә 2010 — шундай уҡ маркалы туғыҙ машина һатып алына.. Август айының һуңғы яңыртыу 2015 йылдың авгусында Ростов өлкәһе губернаторы Голубев Волгодонск ҡалаһына Беларусь Республикаһынан 10 троллейбус бүләк итә.\n31 декабрь, 2008 йыл. Ҡалала яңы троллейбус линияһы асыла (Ленинград урамы — К. Маркс урамы — Мир проспекты), ул ҡаланың алыҫ райондарының береһен ҡала үҙәге менән тоташтыра. Хәҙер уның буйынса 3а, 3, 4, 4а маршруттары троллейбустары йөрөй.\nӘлеге ваҡытта көн һайын 33 маршрут троллейбустары (зиу марка-682, ВЗТМ-5284, ЛиАЗ-5280 һәм БТЗ-5276-04 маркалы) ҡала урамдарына сыға.\nСтатья из журнала «Омнибус» (С середины страницы)\nВолгодонский троллейбус на сайте «Троллейбусные города России»\nhttps://ba.wikipedia.org/w/index.php?title=Волгодонск_троллейбусы&oldid=682669 ҡабул ителгән\nБыл бит һуңғы тапҡыр 06:34 27 апрель 2017 үҙгәртелгән.


Translating:Нимәнән башларға - translatewiki.net\nThis page is a translated version of the page Translating:How to start and the translation is 93% complete.\nБашлап ебәреү өсөн, беренсе нәмә-һеҙгә translatewiki.net. битендә Ҡулланыусының теркәлеү кәрәк. Теркәлеү бер минуттан аҙ ваҡыт ала һәм эшләнгән эште күҙәтеү маҡсатында эшләнә.\nТеркәлеү,тәржемә буйынса ҡайһы бер һынауҙар үтергә кәрәк; был һеҙҙең телде белем нигеҙе барлығын асыҡлау өсөн эшләнә. Был тәржемәләр оҙаҡ йәшәмәй, тик былар ышаныслы ҡатнашыусыларҙың иҫке тәржемәләре менән сағыштырып, һеҙгә тере хәбәрҙәр ебәреү өсөн хоҡуҡ бирә Тимәк, һеҙ ебәргән тәржемәле хәбәрҙәр, киләһе программалар/сайттар яңыртыу өсөн ҡулланыласаҡ!\nЯрҙам бында һорау бирергә йәки тәҡдим яһарға була\nПортал һеҙҙең үҙ телегеҙҙәге интерфейса, мәҫәлән, портал:Интернет, үҙәк урыны булып тора, ҡайһы бер мәғлүмәт һәм тел ойошмаһының әүҙемлек иҫәбен күрә алаһығыҙ. Шулай уҡ был урын башҡа тәржемәселәр менән бер телдә әңгәмәләшеү өсөн һәм терминология тураһында фекер алышыу, һәм башҡалар.\nМахсус:ҡулланыусы чаты үҙ веб-браузер аша беҙҙең IRC-каналға тоташырға мөмкинлек бирә . IRC тураһында өҫтәлмә мәғлүмәт бында: m:IRC. Ҡыҫҡаса әйткәндә, һеҙ реаль режимдә, шул уҡ ваҡытта беҙҙе актив тип һанап, translatewiki.net разработчиктары һәм сотрудниктары менән әңгәмә ҡора алаһығыҙ.\nҺеҙ тәржемә итеүгә рөхсәт алғандан һуң, һеҙҙең инеү нөктәһе оҡшаған еңел, тәржемәсе ҡорал. Унда беҙҙә булған барлыҡ керә алырлыҡ төркөм хәбәре бар. Тәржемәләрҙең күбеһе ошо ҡорал файҙаланыу ярҙамында эшләнде, бында ҡарағыҙ: дәреслек.\nМедиавики тәржемәһе барышына кәңәштәр\nБашҡа Проект тәржемәселәре был исемлектке һанға һуҡмауы ихтимал.\nберенсе тәржемә йыш ҡулланылған хәбәрҙәр\nтултырығыҙ хәбәр үҙәге\nһәммәһен дә тәржемә итергә кәрәкме, тикшерегеҙ хәбәрҙәрҙе опциональ\nтура килеүен тикшерергә (терминология, формаль/неформаль) һеҙҙең локалләштереүгә\nмахсус битте тәржемә итергә, һүҙҙәрҙең һәм исемдәрҙең тылсымы Махсус:AdvancedTranslate\nтәржемә итергә Викимедиа проектында ҡулланған Хәбәрҙәр киңлеге\nтәржемә итергә ҡалған хәбәрҙәр киңлеге\nтура килеүен тикшерергә (терминология, формаль/неформаль) һеҙҙең төп хәбәрҙәр һәм киңлек хәбәрҙәре араһындағы тупланыуға.\nғәҙәти рәүештә үҙегеҙҙең тел туплауҙы идара итә башлағыҙ. Юғында, айына бер тапҡыр өҫтәү тәҡдим ителә.\nӘгәр һеҙ күберәк белергә теләһәгеҙ уҡығыҙ (шул иҫәптән, башҡа тәржемәләрҙе). Уҡыу мәжбүри түгел, әммә, локалләштереүҙең киңәйтелгән функцияларын дөрөҫ аңлау өсөн кәңәш ителә. Хәйер, бер нисә көндө тәржемәгә арнап, һеҙгә күберәк мәғлүмәт кәрәк тип иҫәпләһәгеҙ, һуңыраҡ яңынан әйләнеп килергә мөмкин.\nОнотмағыҙ: һылтанмаларҙы, исем арауыҡтарын, хәбәрҙәрҙе нисек бар, шулай тәржемә итергә кәрәк. Оригиналдан ситкә тайпылмағыҙ!\nRetrieved from "https://translatewiki.net/w/i.php?title=Translating:How_to_start/ba&oldid=7627885"\nThis page was last edited on 2 October 2017, at 13:48.


“Йәшлек” ҡалыная » «Йәшлек» гәзите | Газета «Йәшлек»\nГазета "Йәшлек" » Гәзиткә яҙылыу » “Йәшлек” ҡалыная\n05.04.2013 “Йәшлек” ҡалыная\nНиһайәт, беҙгә, йәғни ваҡытлы матбуғат баҫмаларына, дуҫтарының тоғролоғон тағы бер тапҡыр һынай торған мәл етте. Икенсе ярты йыллыҡҡа гәзит-журналға яҙылыу тураһында әйтәм. Бына бер нисә көндән, 11 – 21 апрелдә 10 процент ташлама менән дә яҙылырға мөмкинлек булдырҙыҡ. Барыһы ла тик һеҙҙең өсөн, дуҫтар!\nШуны ла еткереүҙе мотлаҡ тип иҫәпләйбеҙ – “Йәшлек” үҙгәрештәр кисерә. Беренсе июлдән ул һеҙҙең ҡулға башҡасараҡ сүрәттә килеп ятыр, моғайын.\nОшо тәңгәлдә бер баланың тәүгә “Әлифба” менән танышып ултырғаны иҫкә төштө. Балалар баҡсаһына йөрөгәнлектән, һәр хәреф менән яҡшы таныш бала китапты шатырлатып уҡый, битен бер-бер артлы аса. Шунан ҡыуанысынан бөтә өйгә яр һала: ”Әсәй, был китап шундай ҙу-уур!”. Ҙур тигәне менән ҡалын тигәнде аңлатырға теләгәндер инде. Бына шулай, һеҙгә лә ошо бала ҡыуанысын татыу мәле етер, сөнки гәзитебеҙ ҡалыная. Ике һан – шишәмбе менән йома һаны бергә ҡушыла һәм аҙнаһына бер тапҡыр 24 битлек гәзит сығасаҡ. Был гәзитте ваҡытында ала алмау проблемаһы бөтөрөнә лә өмөт бирә.\nҡалын гәзитебеҙҙә бөгөн дә даими баҫылған рубрикалар рәтенән ҡыҙыҡлы яңылары урын алыр, хикәйәләр менән дә әлегеләй йыш-йыш таныштырырбыҙ. Мауыҡтырғыс күҙәтеүҙәр, әңгәмә-бәхәстәр, проблемалар, замандаштарыбыҙҙың йәшәйеше, яңылыҡтар, хаттар – барыһы ла, барыһы ла булыр. Һеҙҙән теләк-тәҡдимдәр ҙә көтөп ҡалабыҙ.\nӘлбиттә, хаҡы бер аҙ ғына үҫте – икенсе ярты йыллыҡҡа “Йәшлек”кә яҙылыу 447 һумға торош итә.


Һөтсөлөктө арттырыуҙа сит ил малдары - Bash.News\nХоккей. КХЛ. Салават Юлаев /Уфа/ - Авангард /Омск/\nПо сути дела...\nҺөтсөлөктө арттырыуҙа сит ил малдары\nҺөтсөлөктө арттырыуҙа сит ил малдары https://bash.news/news/86636_tslkt_arttyryua_sit_il_maldary\n20 дек 2018, 22:02\nМәләүез районындағы "Ашҡаҙар" ауыл хужалығы предприятиеһына Германиянан 133 баш һауын һыйыры килтерелгән. Голштин Фриз тоҡомло малҡайҙар һөттө күп биреүе менән айырыла. Әле ситтән килтерелгән һыйырҙар карантинда тотола.\nУларға вакцинация эшләнә һәм башҡа тейешле саралар күрелә. Хужалыҡтың 27 мең гектар ере бар, малдарға аҙыҡ көнөнә ике тапҡыр бирелә. Рацион ҡаты контролдә тотола.\nАуыл хужалығы предприятиеһының районда бер нисә бүлеге бар. "Варвара" һөтсөлөк фермаһында 500 баш мал аҫырала. Туҡһанға яҡыны һауын һыйыры. Уларҙан көнөнә ике тоннан ашыу һөт һауып алына һәм Бәләбәй һөт заводына литры 29 һум менән тапшырыла.\nХужалыҡта һыйыр һауыу автоматлаштырылған аппарат ярҙамында башҡарыла. 28 малҡайға иҫәпләнгән сит ил техникаһы ноябрҙә урынлаштырылған. Элеккеһенән айырмалы, яңы ҡоролма май һәм аҡһым күләмен автоматик рәүештә иҫәпләй.\nБСТ Y.Metrika: 9637\nРеспубликала "Балалар - балаларға: беҙҙең йөрәк музыкаһы" хәйриә проекты тормошҡа ашырыла\n13:04, 22 окт\nБөгөн Өфөлә ”Урал энергетикаһы” форумы эш башланы\n13:00, 22 окт\n12:15, 22 окт\nБашҡортостан башлығы Радий Хәбиров Өфөләге енәйәтселеккә ҡаршы эш тәжрибәһен башҡа ҡала һәм райондарҙа ҡулланырға ҡушты\n12:00, 22 окт\nБашҡортостанда Халыҡ шағиры Мостай Кәримдең тыуыуына 100 йыл тулыу уңайынан саралар дауам итә\n11:20, 22 окт


Шишмә районында хаҡлы ялдағылар һәм ветерандарҙы талаусы ҡулға алынды\nИр үҙен социаль хеҙмәткәр тип таныштырып оло йәштәгеләргә дәүләттән автомобиль алып бирешергә вәғәҙәләгән. Ҡорбандарынан тик ҡағыҙ эшен түләүҙе генә һораған. Һуңынан инде социаль хеҙмәткәрҙән дә аҡсаларҙан да елдәр иҫкән. Барыһына ышанып барған хаҡлы өлкәндәр машинала түгел, ә тишек кәритәлә ултырып ҡалған.\nПрасковья Федеровна мутлашыусыға һумлап йыйған аҡсаһын тоттороп сығарған. Май айында уның фатир ишеген социаль хеҙмәткәр шаҡый. һәр хәлдә ул үҙен шулай тип таныштыра. Еңеү байрамы уңайынан ветерандарға дәүләт автомобилдәр тарата тип тә һөйөнсөләй. Тик бына ҡағыҙҙар тултырыу өсөн генә ун мең һум түләргә кәрәк була.\nРоза Нисированың мутлашыусы 8 мең аҡсаһын алып ҡаса. Ханымды ул ете йөҙ мең һумлыҡ сит ил автомобиле алып бирәм, тип алдай. Күктән төшкән байлыҡҡа ҡыуанысыныан күҙе томаланған инәй ҡуш ҡуллап тотош пенсияһын биреп сығара. Әммә шулай уҡ автомобилдә йөрөргә насип булмай.\nХаҡлы ялдағыларҙың тинләп йыйған аҡсаларына ҡул һуҙыусы Дыуан районынан килгән 34 йәшлек ир булып сыға. Быға тиклем дә ул бындай мутлыҡтары өсөн хөкөм ителгән. Полиция хеҙмәткәрҙәрен мутлашыусының алдан уҡ ветерандар йәшәгән йорттарҙың белеүе һиҫкәндергән. Әле улар был мәғлүмәтте биреүсене эҙләй.\nТикшереү барышында ошоға оҡшаш мутлыҡтар башҡа райондарҙа ла теркәлеүе асыҡланған. Ҡорбандарҙың барыһы ла хаҡлы ялдағылар. Ҡулға алынған иргә ҡарата ун һигеҙ осраҡ буйынса енәйәт эше ҡарала. Полиция хеҙмәткәрҙәре аферистарҙы эҙәрлекләү менән бер рәттән, оло йәштәгеләргә таныш булмаған әҙәмдәр менән аралашыу буйынса һабаҡтар бирә, әңгәмәләр үткәрә.


Юҡ, өҙөлмәне моң\nПресса ⇒ Юҡ, өҙөлмәне моң\nАвтор: Автор: Айгиз БАЙМӨХӘМӘТОВ / “Башҡортостан” гәзите\nАшығамын — кешеләргә әйтә\nторған һүҙҙәрем бар,\nАшығамын — алдарымда\nартылаһы үрҙәрем бар,\nкүпме килер ҡулдарымдан,\nШағирә Гөлфиә Юнысова һүҙҙәренә ижад иткән был йырҙы композитор Салауат Низаметдинов үҙе йыш ҡына ниндәйҙер тетрәнеү менән башҡара ине. Уйлап ҡараһаң, ошо юлдар оло талант эйәһенең тормош һәм ижад принцибын, йәшәү мәғәнәһен асып бирә. Ысынлап та, ашығып йәшәне Салауат Әхмәҙи улы. Күрәһең, арабыҙҙан иртә китәсәген тойғандыр. Тыумыштан күреүһәләтенән мәхрүм булһа ла, ул 200-ҙән ашыу популяр йыр, “Нәҡи”, “Моменто”, “Ай тотолған төндә”, “Ҡара һыуҙар”, “Мөхәббәт йондоҙо” кеүек опералар яҙҙы. Әле һуңғы ярты быуатта Салауат Низаметдинов кеүек емешле ижад иткән, уға тиңләшерлек композиторҙы атауы еңелдән түгел. Милли сәнғәтебеҙҙе ниндәй аҫыл йыр-моңөлгөләре менән байытты замандашыбыҙ!\n“Дөм ҡараңғы донъяларҙа\nҺин яҡтылыҡ киттең\nЯҡты донъяларҙа йәшәр\nтип яҙҙы уны һуңғы юлға оҙатҡанда шағирә ЗөһрәҠотлогилдина.\n3 март — Салауат Низаметдиновтың тыуған көнө. Ҡыҙғанысҡа ҡаршы, беренсе тапҡыр ошо көндө унһыҙҡаршыланыҡ. Композиторҙың ижадташ дуҫы, Башҡортостандың халыҡ артисы Әлфиә Юлсурина нәҡ шул көндәҡабатланмаҫ моң эйәһенең яҡты рухына арнап “Өҙөлдө моң...” тигән концерт программаһын тәҡдим итте.\n— Салауат Низаметдинов — иң яратҡан композиторым, — ти йырсы. — Ул минеңөсөн һәр саҡ маяҡ булып торҙо, остазым тип атаһам да арттырыу түгел. Тормошҡа ҡарата мөнәсәбәтемде, уйланыуҙарымды, кисерештәремде уның йырҙары аша тамашасыларға еткерҙем. Салауат көслө рухлы шәхес ине. Ауырлыҡтарға бирешмәҫкә, ел-дауылдарҙа һынып ҡалмаҫҡа өйрәтте. Ә бит тормоштоңәсе бурандары мине урап үтмәне. “Һин теләһә ниндәй ғәйбәткәҡолаҡһалма, үҙеңдең кем икәнлегеңде ижадың менән иҫбатла!” — тип кәңәш бирә ине. Халҡыбыҙҙың арҙаҡлы улына ихтирамым, рәхмәтем сикһеҙ. Шуға ла ошо концертты үткәреүҙе мөҡәддәс бурысым тип иҫәпләйем.\nӘйткәндәй, Салауат Низаметдинов та, Әлфиә Юлсурина ла — милли йыр сәнғәтен байытыуға тос өлөш индергән абруйлы шәхестәр. Танылған ике сәхнә оҫтаһының ижади дуҫлығы һөҙөмтәһендә ниндәй матур йырҙар тыуҙы! “Тәүбә”, “Тик мин кире боролмаҫмын”, “Алһыу пион”, “Әллә нисек булды беҙҙеңһөйөү”, “Ниңә мин йәрең түгел?” кеүек йырҙарҙы композитор Әлфиә Юлсурина өсөн махсус яҙған. Был әҫәрҙәр күптән тамашасы күңелен яулап өлгөрҙө.\nӘлфиә Юлсуринаның башҡарыу оҫталығына халыҡ күптән юғары баһа биргән. Уның концерттарында залдың тулы булыуы, һәр сығышының дәррәү алҡыштарға күмелеүе — быға асыҡ дәлил. Уңыш сере нимәләһуң? Халыҡсан булып ҡалыуындалыр, моғайын. Йырлағанда ла бит Әлфиә Юлсурина бирелеп, һәр һүҙҙе күңеле аша үткәреп тамашасыға еткерә. Көслө хис-тойғоло сәхнә оҫтаһының хәрәкәтендә лә артыҡлыҡ юҡ хатта. Ҡулы менән ишараһы ла, мимикаһы ла уның ағышын тулыландыра, йырҙың йөкмәткеһен асырға мөмкинлек бирә.\n— Артист тамашасыны хөрмәт итергә тейеш, — тигәйне бер ваҡыт Әлфиә Юлсурина. Үҙе лә ошо ҡарашҡа һәр саҡ тоғро булып ҡала. Һәр ваҡыт бар көсөн һалып, тере тауыш менән генә сығыш яһауы әйтелгәнгәҡеүәт. Ә бит ике сәғәт дауамында тамашасыны иғтибар үҙәгендәтотоу һәр кемдең дә хәленән килмәй.\nКүптән танһыҡ йөрәккәүтмәле булды был тамаша. Бына ошондай зауыҡлы, тәрән мәғәнәле, тәрбиәүи көскә эйә, юғары кимәлдәге концерттар күберәк уҙғарылһын ине.\nСалауат атлы мәшһүр композиторҙың йөрәге тибеүҙән иртә туҡтаны. Тик уның моңо өҙөлмәне! Әлфиә Юлсурина кеүек сәхнәгә тоғро һандуғастарыбыҙ барҙа, Салауат Низаметдиновтың йырҙары йәшәйәсәк, әллә күпме тамашасының күңелен дауалаясаҡәле.\nДинә АЙЫТҠОЛОВА, тамашасы:\n— “Башҡортостан” гәзитендәүткәрелгән викторинала ҡатнашып, ошо күркәм концертҡа ике кешелек саҡырыу билеты отоп һөйөндөм. Яратҡан йырсымдың тамашаһына былай ҙа барырға ине иҫәп.\nЗалда янымда 80 йәшен артылған мәрйә ултыра ине. Бүтән милләт кешеһе башҡорт йырҙарын нисек аңлай икән, тип ҡыҙыҡһынып ҡуйҙым. “Юғары сәнғәттең милләте юҡ”, — тип яуапланы ул.\nАвтор: Айгиз БАЙМӨХӘМӘТОВ / “Башҡортостан” гәзите


Социум // Тирә - яҡ мөхитте һаҡлау йылы\n"БАШвестЪ" гәзите "Башҡортостан иҡтисады һәм экология" тип аталған Бөтә Рәсәй журналистар ассамблеяһы тураһында хәб әр иткәйне инде. Был яуаплы сараны ойоштороусы булып БР Хөкү мәте, МедиаСоюз экология журналистика Гильдияһы, "Рәсәй экол огияһы" конкурсын ойоштороу комитеты, Башҡортостан Тәбиғәт р есурстары министрлығы, республика Хөкүмәте ҡарамағындағы Мат буғат, нәшриәт һәм полиграфия идаралығы, БР Курорттар, шифах аналар һәм ял йорттары идаралығы һәм башҡалар сығыш яһай.\nЭкофорумды үткәреү урыны итеп юҡҡа ғына Башҡортостан һайл анмаған: 2004 йыл беҙең республикала Тирә - яҡ мөхитте һаҡла у йылы тип иғлан ителде. Һәм беҙгә тәбиғәтте һаҡлау йәһәтенә н ғорурланырлыҡ, коллегаларыбыҙға күрһәтерлек урындар етерл ек. Тыуған яғыбыҙ байлығын күрһәтеп сығыр өсөн ай ҙа етмәйәс әк, әлбиттә, ә бында һүҙ дүрт көн тураһында бара. Шуға күрә ҡунаҡтарҙы бик бай һәм мауыҡтырғыс программа көтөүе аңлашыла .\nТәүге көнө улар баш ҡала менән танышасаҡ. Ҡунаҡтар БР Мил ли музейы, "Ҡунаҡтар һарайы", Салауат Юлаев һәйкәле, Еңеү па ркы, театрҙар, храм, мәсеттәрҙә булырға планлаштыра. 13 октя брь иң тығыҙ көн булырға оҡшай. Беренсенән, ассамблея асылас аҡ, "Рәсәй экологияһы. Быуаттан быуатҡа" Бөтә Рәсәй журналис тар конкурсында еңеүселәр Милли экология премияһына лайыҡ бу ласаҡ.\nИкенсенән, Ҡала мәҙәниәт һарайында "УралЭкология - 2004" юбилей күргәҙмәһе эш башлаясаҡ.\nҺуңғы ике көндә форумда ҡатнашыусыларҙы дүрт маршрут буйы нса матбуғат туры көтә.


Бөгөн Башҡортостан йылға пароходсылығында навигация асылды\nСара Өфө портында тантаналы шарттарҙа үтте. Башҡортостан йылға пароходсылығы тармағында лайыҡлы хеҙмәт күрһәтеүселәргә Маҡтау грамоталары тапшырылды.\nБыйыл йылғаға 62 берәмек судно сыға. Миҙгел тамамланғансы миллион тоннанан ашыу йөк ташыу ҡаралған. Шулай уҡ һикһән ике мең пассажир йөрөтөү күҙаллана. Былтыр эшкә «Башҡортостан» һәм «Чапаев» теплоходтары ғына йәлеп ителһә, пароходсылыҡ үҙ көсө менән «Салауат Юлаев» теплоходын ремонтлаған. Өфөлә ШОС һәм БРИКС саммиттарын үткәреүгә бәйле саралар ҙа ҡаралған. Ул йылға буйында хәүефһеҙлек булдырыуҙы, кәрәк була ҡалһа, ҡунаҡтарҙы пароход ҡунаҡханаһында урынлаштырыуҙы күҙ уңында тота. Ошо маҡсатта ике пароход әҙерләнә.


Татыу ғаилә – татлы йыр кеүек\n#ғаиләм_ҡәлғәм“Тормошта иң мөһиме – ғаилә нигеҙенең ныҡлы булыуы. Ә нигеҙ ныҡлы булһын өсөн нимә кәрәк?” – тигән һорауыма Ләйсән Сәфәрғәле ҡыҙы: “Бер-береңә булған ышаныс тота ғаиләне”, – тип яуапланы.Яңы Себенле ауылынан ХӘЙҘӘР һәм ЛӘЙСӘН ЙОСОПОВТАР ғаиләһе тураһында мәҡәлә менән сайтта танышырһығыҙ.\nДонъялағы иң йылы, яҡты, танһыҡ урын ул – ғаиләлә. Усаҡты йылы тотоу ҡатын-ҡыҙҙан булһа, утынлы тотоу – ир-аттан. Ошоно күҙ уңында тотоп йәшәй ҙә Яңы Себенле ауылынан Хәйҙәр һәм Ләйсән Йосоповтар.\nЙәш әсәнең елкәһендә – донъя мәшәҡәттәре, балалар, ә ғаилә башлығы район үҙәгенә йөрөп эшләй, ул “Тиҙ ярҙам” бүлегендә фельдшер. Йосоповтарҙың крәҫтиән-фермер хужалығы ауыл, район, хатта республика кимәлендә үткәрелгән төрлө конкурстарҙа спонсор булараҡ та сығыш яһай. Подписка ваҡытында беҙҙең “Ейәнсура таңдары” гәзитен уҡыусылар араһында уҙғарылған приз уйнатыуҙа ла бағыусы булдылар, үҙҙәре үҫтергән ҡаҙ-өйрәк, ҡаҙы менән дә ихлас бүлештеләр. Ҙур рәхмәт! Ҡош-ҡорт һатыу менән бер рәттән, уларҙың хужалыҡтарында 40 һыйыр бар, һөтөн Мәләүезгә тапшыралар, шулай уҡ ауыл халҡынан да йыялар. Халыҡ менән иҫәпләшкәндә, кәрәк кешеләр ҡош-ҡорт та ала икән. Йәтеш бит, ҡул аҡсаң булмаһа, һөт тапшыраһың да аҫырарға бәпкә-сепей алаһың. Булған 80 гектарҙың 25 гектарына былтыр ужым сәсеп ҡалдырғандар, ҡалған ерҙәренә быйыл арпа һәм һоло сәскәндәр. Халыҡтан алынған пай ере өсөн дә ваҡытында иҫәпләшеп бара Йосоповтар. Ләйсән һатып алыусыларға социаль селтәрҙәрҙә, телефон аша ҡош-ҡорт тәрбиәләү буйынса кәңәштәрен биреп тора. Улар ҡош-ҡорт һатыу менән генә сикләнмәй, дөрөҫөн әйткәндә, уларҙы һатып алғандан алып, ҙурайтып һуйғанға тиклем контролләй. Шулай үҙ эштәренә яуаплы ҡарай улар.\nУңған ғаиләлә биш бала тәрбиәләнә, яңыраҡ дүрт баһадир егет янына ата-әсәйҙәре сәскә кеүек һылыу алып ҡайтҡан. Уға, яратып, Фатима тип исем ҡушҡандар. Ағайҙары әллә ни итеп тора инде һылыуҙарын. Әле үҙҡурсалау булғас, ҙурҙары, инде Салауаттағы индустриаль колледжда 3-сө курста уҡыған Сыңғыҙ, 11 йәшлек Айҙар һәм 9 йәшлек Айгиз өйҙә уҡыйҙар. Ата-әсәһенең уң ҡулдары. “Сыңғыҙ ҙурайғас – еңелерәк булып ҡалды. Яҙғы сәсеүҙе атаһы менән икәүләп атҡарып сыҡтылар. Ә Айҙар менән Айгиз – миңә ҡош-ҡорт һатыуҙа ҙур ярҙамсылар. Хатта ҡайһы бер һатып алыусылар, мин сыҡһам: “Теге малайҙар ҡайҙа, уларҙың ҡулдары еңел, алған сепейҙәр бөтәһе лә иҫән, тиҙ арала ҙурайып китте”, – тиҙәр. Малайҙар бөтә эште еренә еткереп башҡаралар, бер әйтеү ҙә етә”, – тип ҡыуанып һөйләй Ләйсән Сәфәрғәле ҡыҙы.\nШөкөр, ике яҡтан да ата-әсәйҙәр иҫән, балалар ҡәрсәй-өләсәй, ҡартай һөйөүен күреп үҫә. Оло йәштә булһалар ҙа, ярҙамдарынан да ташламай, һәр эштә лә терәк улар, ҡай саҡта кешегә йылы һүҙ ҙә кәрәк бит. Уларҙан өлгө алып йәшәй ҙә инде йәш ғаилә.\n“Тормошта иң мөһиме – ғаилә нигеҙенең ныҡлы булыуы. Ә нигеҙ ныҡлы булһын өсөн нимә кәрәк?” – тигән һорауыма Ләйсән Сәфәрғәле ҡыҙы: “Бер-береңә булған ышаныс тота ғаиләне”, – тип яуапланы. Эйе, ғаиләнең бәхет сере – уларҙың бер-береһен ярты һүҙҙән аңлап тороуы, бәхетле, татыу, балаларға өлгө булып йәшәүҙәре. Балалар бәхетле – матур итеп ҡаршы алыр ата-әсәй, ҡот уйнап торған, һағынып ҡайтыр өйҙәре булыуҙа.\nЛәйсән һәм Хәйҙәр Йосоповтарҙы һәм районыбыҙҙағы ғаилә парҙарын матур көн – Ғаилә байрамы уңайынан ҡотлайбыҙ! Фани донъяла һәр аҙым ғаиләнән башлана, шунын өсөн дә өлгөлө, эшлекле, матур ғаиләләр күп булыуын теләйбеҙ!


Өфөнөң Летчиктар урамындағы 2-се йорттан өлөшләтә фатир һатып алыусылар төҙөлөш эштәренең һүлпән барыуына зарлана\nӘ объект 2014 йылда уҡ тапшырылырға тейеш булған.\nГөлнара Зәйнулла ҡыҙы көҙҙән бирле яңы алған фатирының стеналарын ағартыу менән мәшғүл. Бының өсөн уға һыуҙы урамдан ташырға тура килә. Инженер селтәрҙәре әле сафҡа инмәгән. Яңыраҡ оло йәштәге ханымдың бөтә эше юҡҡа сыға яҙған. Юғары ҡаттағы йылылыҡ торбаһы ярылып стена буйлап һыу ағып төшкән.\nЙортто яуаплылығы сикләнгән "Строитель" ойошмаһы һала. Унан өлөшләтә фатир һатып алыусыларҙы төҙөлөш эштәренең һүлпән барыуы борсой.\nЯңы урында фатирлы булам тип үҙ торлаҡтарын һатыусыларға ҡуртымға алған фатирҙарҙа йәшәргә тура килә. Түҙемлектәре бөткән халыҡ артабан ғәҙеллек юлларға теләй.\nМиллион һумдар түләгән кешеләр фатирһыҙ ҙа, аҡсаһыҙ ҙа ҡалмаҫмы? Көрсөккә һылтанып ойошмалар үҙен банкрот тип иғлан иткән осраҡтар күҙәтелгәндә, был да хәүефле. Беҙ төҙөүсе ойошмаға шылтыраттыҡ.\nӨлөшләтә торлаҡ алыусыларға һатыу-һатып алыу килешеүе дәүләт теркәү ойошмаһында теркәлмәгән икән. Был үҙе үк хоҡуҡ боҙоу булып һанала.\nТимәк, тәү сиратта, Затон биҫтәһендәге Летчиктар урамындағы 2-се йорттан фатир алыусыларға ойошма менән өҫтәмә килешеү төҙөргә кәрәк. Документтарҙы дәүләт теркәүе палатаһында рәсмиләштерергә һәм объект ваҡытында тапшырылмағаны өсөн төҙөлөш компанияһы компенсация түләргә тейеш.


ТАРИХТЫҢ ТЕРЕ ШАҺИТЫ | Министерство сельского хозяйства Республики Башкортостан\n» ТАРИХТЫҢ ТЕРЕ ШАҺИТЫ\nТАРИХТЫҢ ТЕРЕ ШАҺИТЫ\n- Ун ике балалы ишле ғаиләлә тыуып үҫтем. Алтауыбыҙ һуғышҡа киттек, икәүебеҙгә генә әйләнеп ҡайтырға насип булды. 1938 йылда армия сафына алындым. Унда механик-водитель бел геслеге алдым. Хеҙмәтемде тултырып, ҡайтырға торғанда һуғыш сыҡты. Алыҫ Көнсығышта 107-се артиллерия полкында хеҙмәт итергә тура килде, - тип иҫкә алды ул йылдарҙы Сабирйән Зиннәтулла улы.\nЯу яландарындағы ҡаты алыштарҙың бере һендә контузия ала. Госпиталдә оҙаҡ дауаланғандан һуң, пехота составында һуғыштың иң ҡыҙған ере - Смоленск өлкәһенә ебәрелә. Ауыр алышта ул ҡаты яралана һәм госпиталгә эләгә. Дауаланып сыҡҡандан һуң Горький ҡалаһына М4-а2 инглиз танктарын үҙләштерергә өйрәнергә китә. Һуңынан тағы һуғышҡа эләгә. Артабан Украинала, Чехословакияла, Карпат тауҙарында хәрби техникаһында батырлыҡтар күрһәтә. Австрия сигендәге бер алышта тағы яралана. Был юлы уға Будапешт госпиталендә операция яһайҙар. Еңеү тураһында хәбәрҙе ул госпиталдән полкка ҡайтҡас ишетә. Тик тыуған яғына ҡайта алмай: Румынияла эске эштәр ғәскәрҙәрендә хеҙмәт итә һәм немецтарҙың хәрби әсирҙәрен һаҡлай. 1946 йылда ғына Тыуған илгә отличник старшина званиеһында әйләнеп ҡайта. Фронт юлындағы күрһәткән батыр лыҡ тары өсөн I дәрәжә Ватан һуғышы ордены, күп һанлы миҙалдар менән бүләкләнә.\n1948 йылда ауылдашы Садиҡа Йөҙлөкбай ҡыҙы менән тормош ҡоралар һәм дүрт балаға ғүмер бирәләр. Улар иһә ейән-ейәнсәрҙәр һәм бүлә-бүләсәрҙәр бүләк итәләр. Әсфәндийәровтар матур тормош юлы үтә. Тик, ҡыҙғанысҡа күрә, әбейе ун бер йыл элек баҡыйлыҡҡа күсә. 102 йәшлек ветеран бабай әле ҡыҙы Гүзәл һәм кейәүе Риф тәрбиәһендә йәшәй.\nСабирйән бабай тыныс тормошта “Победа” колхозында тәүҙә келәт мөдире, һуңынан малсылыҡта фуражер булып 70 йәшкә тиклем эшләй. Ғүмер буйы халыҡҡа хеҙмәт итеп, кешеләргә изгелек ҡылып йәшәй ул.\nАяҙ таңдарыбыҙ өсөн дәһшәтле йыл дарҙың тере легендаһы Сабирйән Әс фәндийәров алдында баштарыбыҙҙы эйәбеҙ. Уларҙың батырлыҡтары беҙҙең күңелдәрҙә мәңге буласаҡ.


Әрмелә хеҙмәт итергә кәрәкме?\n22 Февраль 2019, 20:03\nҺәр йылдың 23 февралендә беҙ Ватанды һаҡлаусы көнөн билдәләйбеҙ. Бөгөн әрмелә хеҙмәт итмәгән ир-аттар был байрамды теләр-теләмәҫ кенә үткәрә, сөнки беренсе сиратта ҡайҙа хеҙмәт иткәнен һораясаҡтар.\nСтудент йылдарында бер маҡтансыҡ ҡына егет: «Мин Чечняла хеҙмәт иттем!» - тип маһайып йөрөнө. Әлбиттә, янында хеҙмәт итмәгән егеттәр булғас, уға ышандылар. Бер мәл, дөйөм ятаҡта йәшәгән ҡустыһына райондан Кавказда ысын һуғышта булған егет килде. Әлбиттә, ул теге маҡтансыҡтың алдашҡанын «һә» тигәнсе белде. Хәрби часть номерын, уның ҡайҙа торғанын ғына һораны. Теге «ветеран» мин Чечняла, Моздок ҡалаһында һуғышта булдым тип алдап ебәргәйне, бүлмәнән осоп сыҡҡанын һиҙмәй ҙә ҡалды! Географияны белмәү оят, ә алдап йөрөү бигерәк насар инде. Моздок – ул Төньяҡ Осетияла, унда хәрби база торған, һуғыш булмаған. Алдаҡсы иһә, насар ҡушамат алып, тирә-яҡҡа даны таралды. Ҡыҙҙар уның менән дүҫлашыу түгел, хатта һөйләшмәне. Бөгөн уның ҡайҙа йөрөгәнен берәү ҙә белмәй. Моздокталыр, тип кенә шаярталар.\nБашҡорттар быуаттар буйы илде һаҡлап, яу сапты, беҙҙең егеттәр бөгөндә, ата-бабалары кеүек, әрмегә барам тип, ынтылып тора. Әрмелә, үҫмерҙәр, йәне-тәне менән нығып, ысын ир-егет булып ҡайта.\nБеҙҙең ата-бабалар Рәсәй батшалығына 25 йыл хеҙмәт иткән. Совет заманында ир-егеттәр һалдат кейемендә өс, аҙаҡ ике йыл йөрөгән. Егерменсе быуаттың туҡһанынсы йылдарында хәрби хеҙмәт ваҡыты - йыл ярымға, бөгөн иһә бер йылға тиклем ҡыҫҡартылды.\nБөгөнгө Рәсәй Армияһы ныҡ үҙгәрҙе. Күҙгә салынғандарынан ябай һалдатҡа кеҫә телефонын ҡулланыу мөмкинлеге бирелеүе, аҙнаһына ике ял көнө булдырылыуы, яҡын хеҙмәт иткәндәр өсөн ял көндәрен өйҙә үткәрә алыуы һәм башҡаһы.\nҺалдаттар былай көндәрҙә тактик дәрестәрҙә уҡый, спорт менән шөғөлләнә, ҡоралдан ата, хәрби йыйылыштарҙа ҡатнаша. Заманса талаптарға ярашлы нарядтарҙан тыш, һалдатты башҡа эштәргә ҡушыу, мәҫәлән ашханала картуф әрсергә йәки урам һепереүгә йәләп итеү ҡәтғи тыйыла. Бындай эштәрҙе айырым яллаған кешеләр башҡарырға тейеш. Яңы законға ярашлы, һалдаттарҙы икенсе эшкә ҡушҡан командирға енәйәт эше асыуҙары ла ихтимал.\nҺалдат хеҙмәтен, рәсми ҡабул ителгән нормаларға ярашлы булғанын төрлө хоҡуҡ һаҡлаусы ойошмалар күҙәтеп тора. Һалдат әсәләре комитеты ла был йүнәлештә ҙур эш башҡара. Ата-әсәләр улдарынын хеҙмәт иткән урынына һәр ваҡыт килеп байҡап китә ала. Был иһә замана ғәскәренең асыҡлығын һүрәтләй.\nӘлбиттә, «бабайлыҡ» Рәсәй әрмеһендә бөтөнләй бөттө тип әйтеүе иртә, ләкин үҙгәрештәр күп һәм улар ыңғай. Армия ир-егеттең тәнен дә, йәнен дә сыныҡтырған бик мөһим тормош мәктәбе. Шуға ла әрмелә хеҙмәт итеү кәрәк, тип иҫәпләйем.\nФотола: Һауа десант ғәскәрендә хеҙмәт итеп ҡайтҡан Башҡортостан егеттәре.


Песня «Ғүмер биҙәгем (Гөлназ Фәхретдинова менән)» исполнителя Рустам Гиззатуллин. Скачать или слушать онлайн\nПесня «Ғүмер биҙәгем (Гөлназ Фәхретдинова менән)»\nисполнителя Рустам Гиззатуллин.\nҒүмер биҙәгем (Гөлназ Фәхретдинова менән)\nҠаршы ала гел йылмайып ҡына,\nТәҙрә төбөндә гөлдәр кеүек,\nЯҡты хыялдарға керетәләр.\nТәҙрә төбөндәге гөлдәр кеүек,\nУл бит минең тормош биҙәгем. (х2).\nТөштәге бәхетте аңлап була,\nЫсын икән тип ихлас көлгәнем.\nКөндәр иртәләрҙә һаҡланалар,\nГүзәлекле ғүмер кискәнем.\nУл бит минең тормош биҙәгем. (х4).\nУл бит минең тормош биҙәгем.\nЗангар томандар артында\nБына тағы китәм алыҫтарға, Тыуған яғым hинән айырылып. Тыуған яғым hинән айырылып, Һөйгәнемде hиндә ҡалдырып. Припев: Зәңгәр томандар артында Бик алыҫтарҙа ҡалhам да, Мин йырлармын өҙөлөп-өҙөлөп, Тыуған яғым hине hағынып, Йөрәккәйем әрнеп янғанда. Бик hағындым иген яландарын, Күк тирәкле Эйек буйҙарын. Йәмле яҙҙа йөрәк елкендереп, Шаулап үткән һабантуйҙарын. Припев: Зәңгәр томандар артында Бик алыҫтарҙа ҡалhам да, Мин йырлармын өҙөлөп-өҙөлөп, Тыуған яғым hине hағынып, Йөрәккәйем әрнеп янғанда. Бер ҡайтаhы ине бала сағы Ялан аяҡ йөрөгән сағыма. Бер ҡайтаhы ине йәшлегемә, Тәүге мөхәббәтем янына. Припев: Зәңгәр томандар артында Бик алыҫтарҙа ҡалhам да, Мин йырлармын өҙөлөп-өҙөлөп, Тыуған яғым hине hағынып, Йөрәккәйем әрнеп янғанда.\nКүпме кеше уз бәхетен, Һөйгән йәрен тапмай. Сөнки улар мөхәббәтте, Уйынсыҡ тип уйлай. Яратыузың һиндә шулай, Ҡәзерен белмәнең. Куңел асыу hөйеү булмай, Aңлап өлгермәнең. Ҡушымта: Мөхәббәт һатылмай, мөхәббәт hатылмай. Һатып алынган мөхәббәт, оҙаҡҡа бармай. Мөхәббәт hатылмай, мөхәббәт hатылмай. ә ҡайhы берәүҙәр hаман миңә ышанмай. Мөхәббәт hатылмай, мөхәббәт hатылмай. Һатып алынған мөхәббәт озаҡҡа бармай. Мөхәббәт hатылмай, мөхәббәт hатылмай. Ысын мөхә-мөхәббәтте hатып алып булмай! (2 тапкыр) Нисә төндәр төштәреңдә, Тик уны эзләнең. Әйтелмэгэн hуҙҙәреңде, Әйтергэ теләнең. Ҡушымта: Мөхәббәт һатылмай, мөхәббәт hатылмай. Һатып алынган мөхәббәт, оҙаҡҡа бармай. Мөхәббәт hатылмай, мөхәббәт hатылмай. ә ҡайhы берәүҙәр hаман миңә ышанмай. Мөхәббәт hатылмай, мөхәббәт hатылмай. Һатып алынған мөхәббәт озаҡҡа бармай. Мөхәббәт hатылмай, мөхәббәт hатылмай. Ысын мөхә-мөхәббәтте hатып алып булмай. (2 тапкыр)\nКисә генә ҡурсаҡ уйнап йөрөй инең, Бөгөн дуҫың оҙата килгән. Ай менән йондоҙҙар ғына hаҡлай hине, Сөнки уттар күптән hүнгән. Йәш йөрәктәр өсөн төндәр бигерәк ҡыҫҡа, Ике сәғәт үткән дә киткән. Тәҡдим итә һиңә кейәүгә сығырға ҡышта. Иртәрәк түгелме икән? Припев: Йәш, йәш hин әле йәш, Башта атай-әсәйҙәрең менән hөйләш. Улар рөхсәт иткән генә хәлдә, Булырhың hин берәйhенә бик шәп кәләш.(2 раза) Ҡабаланып күп кешеләр хата яhай, Яңғыҙлыҡты hайлап алмайҙар. Ғүмер юлын ике тапҡыр үтеп булмай, Күптәр быны аңлайҙар. Припев: Йәш, йәш hин әле йәш, Башта атай-әсәйҙәрең менән hөйләш. Улар рөхсәт иткән генә хәлдә, Булырhың hин берәйhенә бик шәп кәләш.(2 раза)\nНиңә инде килмәнең, Мине алып китмәнең? Йөрәгемдә яңған утты Ниңә инде һиҙмәнең? Мин бит һине күптән көттөм, Һөйөүеңде эҙләнем. Һинең ҡайнар йәштәреңде Күрергә теләмәнем. Припев: Һин бит миңә үҙең килмәнең, Ваҡытым юҡ тейеп. Шулаймы ни ? Һин бит мине үҙең һөймәнең, Башҡаны һөйәм тейеп. (2 раза) Ғәфү ит һин мине, иркәм, Онота алмам инде. Һиңә булған мөхәббәтем Йырҙарым булһын ине. Һинең тәүге ҡарашыңды, Хәҙер ҙә иҫкә алам. Иртәңге сәғәт биштәрҙә, Мин һиңә ҡуна барам. Припев: Һин бит миңә үҙең килмәнең, Ваҡытым юҡ тейеп. Шулаймы ни ? Һин бит мине үҙең һөймәнең, Башҡаны һөйәм тейеп. (2 раза) Мин бит һиңә үҙем килмәнем, Ваҡытым юҡ тейеп. Мин бит һине үҙем һөймәнем, Башҡаны һөйәм тейеп.\nҠушымта: Әрләмә һин мине, әрләмә, Бөгөн дуҫтарым менән мин бергә ял итәм. Һөйләмә һин миңә, һөйләмә, Телефонда аҡса бөткән, ҡалдырып китәм. Бер дуҫым машина алған, Йыуырға саҡыра. Икенсе дуҫтың бөгөн тыуған көнө, Шатланып ултыра. Шулай булғас! Ҡушымта: Әрләмә һин мине, әрләмә, Бөгөн дуҫтарым менән мин бергә ял итәм. Һөйләмә һин миңә, һөйләмә, Телефонда аҡса бөткән, ҡалдырып китәм. (2 тапҡыр). Бер дуҫтың малайы тыуған, Йыуырға саҡыра. Икенсе дуҫым ҡатынын айырған, Ҡайғырып ултыра. Шулай булғас! Ҡушымта: Әрләмә һин мине, әрләмә, Бөгөн дуҫтарым менән мин бергә ял итәм. Һөйләмә һин миңә, һөйләмә, Телефонда аҡса бөткән, ҡалдырып китәм. (2 тапҡыр). Әрләмә һин мине, әрләмә. Һөйләмә һин миңә, һөйләмә.


Һуңғы арала йөк автомобилдәренең ер аҫты ҡапҡандарына эләгеүе даими күренешкә әйләнә бара\nСираттағыһы Мәләүездә теркәлде. «МАЗ» маркалы йөк автомобиле ер ишелеп китеп, соҡорға ҡолап төшкән. Был хәл балалар баҡсаһы эргәһендә теркәлгән . Бәхеткә күрә, зыян күреүселәр юҡ. Шулай ҙа ҡала бюджетына көтөлмәгән сығымды ҡапларға тура киләсәк.


Инфоурок › География ›Презентации›Разработка урока Р.Бикбаев "Памятник Салавата батыра". Антонимы.\nТема: Рауил Бикбаев. «Салауат батыр һәйкәле». Антонимдар.\nМаҡсаттар: 1.Халҡыбыҙҙың милли батыры Салауат Юлаев тураһында һөйләшеү.\n2. Антонимдар темаһын иҫкә төшөрөү һәм нығытыу.\n3. Батырҙарыбыҙға ҡарата ғорурлыҡ тойғоһо тәрбиәләү.\nР.Бикбаевтың «Салауат батыр һәйкәле» шиғыры менән танышыу, шиғыр буйынса тәҡдим ителгән эш төрҙәрен башҡарыу, тасуири уҡыу күнекмәләрен ойоштороу. Төркөм менән эшләү, индивидуаль эш төрҙәрен башҡарыу. \nГрамматика буйынса, антонимдар темаһын ҡабатлау.\nҺүҙҙәрҙе дөрөҫ уҡыу: уҡыусы, Ватан, яҙмыш, томан, туғай, баҫыу, белем.\n[б] өнө менән һүҙҙәр уйлау.\nБатыр һүҙен уҡыусылар әйтмәһә, уҡытыусының әйтеүе, һәм ул һүҙҙе аңлатмалы һүҙлектән табыу, мәғәнәһен аңлатыу, синонимын табыу, антоним уйлау.\nАнтоним темаһын нығытыу.\nХалҡына йәне ҡушылған,\nДошмандан илен ҡурсыған,\nЭйәрләп атҡа атланған,\nАжғырып яуға ташланған, -\nИлдең батыры шул булыр,\nИлдең күрке шул булыр.\nС.Юлаев тураһында һөйләү.\nЯңы теманы билдәләү.\nР.Бикбаевтың «Салауат батыр һәйкәле» тексы өҫтөндә эш.\nР.Бикбаевтың ижадын ҡыҫҡаса иҫкә төшөрөү, портретын күрһәтеү.\nТекс өҫтөндә эш:\nБеренсе абзацты уҡытыусының уҡыу;\nУҡыусыларҙың үҙ аллы уҡыуы;\nУҡыусыларға аңлашылмаған һүҙҙәрҙе һүҙлек ярҙамында тәржемә итеү;\nСылбыр буйынса йәйәләр эсендәге тейешле ялғауҙарҙы һайлап уҡыу;\nҺорауҙар буйынса эш;\nТекст йөкмәткеһен һөйләү.\nПрезентация по предмету "Информационная безопасность" "Авторское право" 11 класс


2017 йылға «Атайсал» гәзитенә яҙылыу дауам итә. Ашығығыҙ! 30 декабрҙә Лото-уйын уҙғарыласаҡ. * Почта аша яҙылыу хаҡы: 6 айға—551 һум 34 тин. Йыллыҡ подписка—1005 һум 48 тин. * Кемдәр гәзиткә яҙыла һәм квитанцияһының күсермәһен редакцияға ебәрә, уларҙы шәп бүләктәр көтә! * Электрон вариантҡа яҙылыу—354 һум, йыллыҡ—606 һум. * Сибайҙар һәм Иҫке Сибайҙар редакцияға килеп 530 һумға яҙыла ала. Йыллыҡ подписка—990 һум. *\n1917 йылдың ноябрендә Петроградта ҡораллы ихтилалда еңеү яулағандан һуң, большевиктарға Совет власына ҡаршы тороусыларға һәм сит ил баҫҡынсыларына ҡаршы көрәшергә тура килә. I Донъя һуғышы дауам итә, Рәсәй сигендә хәрби хәрәкәттәр бара. Совет Хөкүмәте яңы төҙөлгән дәүләтте һаҡлау маҡсатында регуляр хәрби көстәр армияһы ойоштороуға тотона. 1918 йылдың 28 ғинуарында Халыҡ Комиссарҙары Советы рәйесе В.И.Ульянов-Ленин «Эшсе-крәҫтиән Ҡыҙыл Армияһын ойоштороу тураһында» декретҡа, ә 11 февралдә «Эшсе-крәҫтиән Ҡыҙыл Флотын ойоштороу тураһында» декретҡа ҡул ҡуя. Ҡыҙыл Армия һәм Флотҡа үҙ теләктәре менән Ватанды һаҡларға күтәрелгән эшселәр алына.\n1918 йылдың 18 февралендә Австро-Германия һәм төрөк ғәскәрҙәре Совет иленә баҫып инә, Украина, Белоруссия һәм Прибалтиканы оккупациялауға тотона. Совет Хөкүмәте халыҡҡа «Социалистик Ватаныбыҙ ҡурҡыныс аҫтында» тигән саҡырыу менән мөрәжәғәт итә.\n23 февралдә Петроградта Социалистик Ватанды һаҡлауға йүнәлтелгән лозунг аҫтында Ҡыҙыл Армия көнө билдәләнә. Дошманға ҡаршы тороу өсөн меңдәрсә кеше күтәрелә.\n1922 йылдың 23 февраленән был иҫтәлекле дата, Ҡыҙыл Армияның тыуған көнө булараҡ, халыҡ байрамына әүерелә.\nҠыҙыл Армия һәм Хәрби Диңгеҙ Флоты һалдаттары һәм матростары Бөйөк Ватан һуғышы йылдарында Ватан азатлығы өсөн тиңһеҙ ҡаһарманлыҡ күрһәтә, илебеҙ, халҡыбыҙ азатлығы өсөн йәндәрен фиҙа ҡыла. Был һуғыштың аяуһыҙ еле илебеҙҙә йәшәүсе һәр ғаиләгә ҡағылып үтте. Бөйөк Еңеү—ул бөтә донъя тарихындағы иң ҙур ваҡиға.\nШулай итеп, бына бер быуатҡа яҡын беҙ бөтә ил менән 23 февраль—Ватанды һаҡлаусылар байрамын тантаналы рәүештә билдәләйбеҙ.\n23 февраль—ул Рәсәй һалдаттарының һуғыш яландарында яулаған хәрби дан көнө. Был көнгә баштан уҡ ҙур мәғәнә һалынған: Ватанды яратырға, данларға, һаҡларға, кәрәк икән һуңғы һулышыңа тиклем алышырға. Беҙҙең һалдаттарға күп тапҡырҙар тыуған ерҙәрен һаҡлап, яуға күтәрелергә тура килгән, әммә һәр ваҡыт улар Ватан алдындағы бурысын намыҫлы үтәгән.\nТыныслыҡ һәм зәңгәр һауа өсөн беҙ ата-бабаларыбыҙға, шулай уҡ әлеге көндә илебеҙ сиктәрен ҡыйыу һаҡлаусы һалдаттарға рәхмәтлебеҙ.\nАльбина ҠОҘАШЕВА әҙерләне.


Баш ҡалала «Минең атайым — клоун» яңы анимация фильмы өҫтөндә эш тамамланды // Мәҙәниәт | новости башинформ.рф\nБаш ҡалала «Минең атайым — клоун» яңы анимация фильмы өҫтөндә эш тамамланды\n14:10, 9 февраля 2016 Мәҙәниәт\nӨФӨ, 2016 йыл, 9 февраль. /«Башинформ» мәғлүмәт агентлығы, Ләйлә Аралбаева/.\n«Башҡортостан» киностудияһында «Минең атайым — клоун» яңы анимация фильмын төшөрөү тамамланды. Фильмдың авторы — «Алдар менән һоро бүре», «Ай һәм Урал тауҙары нисек барлыҡҡа килгән», «Супер 8», «Хәйерлегә булһын!» фильмдарын төшөргән билдәле режиссер Рим Шәрәфетдинов.\nБиш минутлыҡ фильмда клоундың ғаиләһе хаҡында һүҙ бара. Тәүҙә геройҙарҙың һәр хәрәкәтенең эскизы эшләнгән, һуңынан сканерланған һәм буятылған. «Минең атайым — клоун» анимация фильмын төшөрөүгә режиссерға бер йыл кәрәк булған, тип хәбәр итте киностудияның матбуғат секретары Сәлимә Батисова.\n«Фильм «балалар йәнһүрәте» стилендә төшөрөлгән, экранда донъяны балалар күҙлегенән сығып күрһәтергә теләнем», — тип хәбәр итте режиссер.\nТиҙҙән фильмдың премьераһы буласаҡ, шулай уҡ уны фестивалдәргә ебәрергә ниәтләйҙәр.